Source: http://sergsavas.blogspot.com/2009/12/
Timestamp: 2017-05-24 15:40:19+00:00
Document Index: 22278385

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΣΥΛΛΟΓΟΣ ΕΡΓΑΖΟΜΕΝΩΝ ΝΟΣΟΚΟΜΕΙΟΥ ''ΑΓΙΟΣ ΣΑΒΒΑΣ'': Δεκεμβρίου 2009
Δηλώσεις Πρωθυπουργού Γιώργου Α. Παπανδρέου στο «Αττικό Νοσοκομείο»
ΓΡΑΦΕΙΟ ΤΥΠΟΥΠΡΩΘΥΠΟΥΡΓΟΥΑθήνα, 28 Δεκεμβρίου 2009 ΔΗΛΩΣΕΙΣΠΡΩΘΥΠΟΥΡΓΟΥΓΙΩΡΓΟΥ Α. ΠΑΠΑΝΔΡΕΟΥΣΤΟ «ΑΤΤΙΚΟ ΝΟΣΟΚΟΜΕΙΟ» Θα ήθελα πρώτα απ' όλα να ευχαριστήσω όλους τους γιατρούς και νοσηλευτές, αλλά βεβαίως και την ηγεσία του Υπουργείου Υγείας, που άοκνα δούλεψαν τις τελευταίες εβδομάδες για να μπορέσουμε να προσφέρουμε και πάλι τις απαραίτητες υπηρεσίες στους ασθενείς και ιδιαίτερα στις Μονάδες Εντατικής Θεραπείας, όπως είχαμε δεσμευτεί.Παρά τις οικονομικές δυσκολίες, για μας, η κοινωνική πρόνοια, η υγεία, είναι προτεραιότητα. Ήδη, παραδίδουμε 77 κλίνες σε Μονάδες Εντατικής Θεραπείας στους ασθενείς, στα νοσοκομεία, ώστε να αναβαθμιστεί η δημόσια υγεία.Για μας, είναι βασική προτεραιότητα να αισθάνεται ο πολίτης ασφαλής, σίγουρος για την υγεία του. Θέλω επίσης να τονίσω, ότι με τους στόχους αυτούς, αναδεικνύουμε ότι οι δεσμεύσεις μας γίνονται πράξη.Την επόμενη χρονιά θα μπορέσουμε να στελεχώσουμε ακόμα περισσότερο τα νοσοκομεία μας. Όπως έχουμε πει, έχουμε δεσμευτεί για την πρόσληψη τουλάχιστον 1.000 γιατρών, ενώ θα κάνουμε διαγωνισμό για την πρόσληψη 3.000 νοσηλευτών. Και αυτό σημαίνει ότι η δημόσια υγεία θα είναι πολύ πιο προσβάσιμη και ποιοτική για τους πολίτες της χώρας μας.Θέλω αυτές τις μέρες να δώσω όλες τις ευχές μου στους ασθενείς, αλλά και σε όλους όσοι απασχολούνται στον τομέα της υγείας, που εργάζονται αυτές τις μέρες για να προσφέρουν ό,τι καλύτερο, ό,τι πιο ανθρώπινο μπορούν, στους ασθενείς, στους ανθρώπους που έχουν ανάγκη.Χρόνια σας πολλά.
Πιο συγκεκριμένα οι αποδείξεις που θα ζητούνται από την Εφορία θα αφορούν σε αγορές αγαθών και παροχή υπηρεσιών από:1)Γιατρούς, δικηγόρους, συμβολαιογράφους, λογιστές , ψυχιάτρους, λογοθεραπευτές κ.α..2)Εμπόρους ειδών ένδυσης και υπόδησης, επίπλων, οικιακών συσκευών και εξοπλισμού, ηλεκτρονικών υπολογιστών, ποδηλάτων.3)Συνεργεία αυτοκινήτων και δικύκλων.4)Κομμωτήρια, γυμναστήρια, ινστιτούτα αισθητικής, καθαριστήρια, βιβλιοπωλεία.5)Καφετέριες, ζαχαροπλαστεία, καντίνες, εστιατόρια, ταβέρνες, μπαρ, κέντρα διασκέδασης.6)Ενοικιαζόμενα δωμάτια ή διαμερίσματα, ξενώνες.7)Ηλεκτρολόγους , υδραυλικούς, ελαιοχρωματιστές, αλουμινάδες, πλακάδες, πατωματζήδες κ.α.8) Πρατηριούχους υγρών καυσίμων, ταξιτζήδες κλπ
Ο ΣΥΛΛΟΓΟΣ ΕΥΧΕΤΑΙ ΣΤΟΥΣ ΕΡΓΑΖΟΜΕΝΟΥΣ ΤΟΥ ΝΟΣΟΚΟΜΕΙΟΥ ΜΑΣ ΚΑΙ ΣΤΙΣ ΟΙΚΟΓΕΝΕΙΕΣ ΤΟΥΣ ΚΑΛΕΣ ΓΙΟΡΤΕΣ ΜΕ ΕΙΡΗΝΗ ΑΓΑΠΗ ΚΑΙ ΥΓΕΙΑ...
Αιτήματα της ΟΕΝΓΕ τα οποία προσυπογράφουμεA- Πρέπει να προχωρήσουμε στο λειτουργικό συντονισμό των νοσοκομείων. Πρώτο βήμα σ' αυτή την προοπτική ήταν η θέση συντονιστή συγκροτήματος, που ψηφίστηκε από τον N. 2194. Aπό παλιά είχαμε προτείνει την έννοια του συγκροτήματος νοσοκομείων. Δηλαδή νοσοκομεία που βρίσκονται στην ίδια περιοχή συμπληρώνουν το ένα τις υπηρεσίες του άλλου συντονισμένα έτσι ώστε να αποτελούν αυτόνομες πλήρεις μονάδες παροχής υπηρεσιών υγείας. Παράλληλα πρέπει να γίνεται η προσπάθεια το συγκρότημα να καλύπτει αποκλειστικά τις ανάγκες μιας πολεοδομικής περιοχής.Σήμερα οι θεσμοθετημένες ρυθμίσεις όπως τα συγκροτήματα, παραμένουν στην πράξη κενό γράμμα. Xρειάζεται μια αποφασιστική πολιτική παρέμβαση και ουσιαστικό ξεκαθάρισμα στις θέσεις για την λειτουργία των συγκροτημάτων.H εμπειρία μας από τα συγκροτήματα είναι πως δεν αρκεί μόνο η τυπική τους λειτουργία. Xρειάζεται τροποποίηση του Προεδρικού Διατάγματος και σύσταση γραφείου συντονιστή με εκπροσώπους διευθυντές υπηρεσιών από τα νοσοκομεία του συγκροτήματος εκλεγμένους για αυτό το σκοπό, καθώς και διεύρυνση αρμοδιοτήτων όσο αφορά τις προμήθειες και τον συντονισμό.Πέρα από τα συγκροτήματα, πιστεύουμε πως πρέπει να υπάρξουν ενιαίοι όροι και κανόνες για συντονιστικές υπηρεσίες προγραμματισμού στα δημόσια νοσοκομεία που θα καθορίζουν τις προδιαγραφές, το θεσμικό πλαίσιο λειτουργία, τους όρους διαμόρφωσης του νοσηλίου, τις τιμές και τις αγορές φαρμάκων την καθιέρωση του νοσοκομειακού συνταγολογίου και τους ενιαίους κανόνες λειτουργίας.Eπίσης θα πρέπει να προχωρήσει η ενοποίηση υπηρεσιών σε επίπεδο συγκροτήματος ή και σε μεγαλύτερα σύνολα. Oι υπηρεσίες καθαρισμού, τεχνική υπηρεσία, τραπεζοκόμοι, παρασκευή φαγητού (ξενοδοχειακές υπηρεσίες) θα μπορούσαν να προχωρήσουν σε λειτουργικό συντονισμό για καλύτερη και αποτελεσματικότερη διεκπεραίωση των έργων τους.B- Άμεσα θα πρέπει να μελετηθεί η λειτουργία των Nοσοκομείων και με απογευματινό ωράριο, ιδιαίτερα στις μονάδες τεχνολογίας (αξονικοί τομογράφοι) διαφυλάσσοντας τα δικαιώματα των εργαζομένων χωρίς εγκαθίδρυση κυκλικού ωραρίου.Γ- Άμεσος στόχος μας πρέπει να είναι η προετοιμασία και η μελέτη νέων μεθόδων για μείωση του χρόνου νοσηλείας. Άμεσα θα πρέπει να καταρτιστούν προγράμματα και υπηρεσίες για τη νοσηλεία στο σπίτι των χρονίως πασχόντων όπως καρκινοπαθείς, νεφροπαθείς, άτομα τρίτης ηλικίας, ανάπτυξη αντίστοιχων τμημάτων.Δ- Παράλληλα η ανάπτυξη κοιτώνων υποδοχής σε συνεργασία με την Tοπική Aυτοδιοίκηση θα λύσει λειτουργικά προβλήματα των νοσοκομείων, αλλά και των αρρώστων.E- Δυνατότητα στα μαιευτικά και αντικαρκινικά νοσοκομεία για την ίδρυση τμημάτων ημερήσιας νοσηλείας με αξιοποίηση των κοινωνικών προγραμμάτων.ΣT- Iδιαίτερο ρόλο στα πλαίσια εκσυγχρονισμού των δημοσίων νοσοκομείων παίζει η ανάπτυξη της πληροφορικής στον δημόσιο τομέα. Πρέπει να διαφοροποιηθούμε από ανεδαφικές προτάσεις που η προοπτική τους δεν συμβαδίζει με τις αρχές της αποκέντρωσης, αντίθετα προωθεί συγκέντρωση υπηρεσιών στο Λεκανοπέδιο.Z- H δημιουργία γραφείων δημοσίων σχέσεων θα βοηθήσει στην κατάλληλη προβολή του έργου του νοσοκομείου στη σύγχρονη κοινωνία των M.M.E.H- H άμεση βελτίωση της γραμματειακής υποστήριξης των τηλεφωνικών κέντρων, η καταπολέμηση της γραφειοκρατίας καθώς και ο έλεγχος και ο προγραμματισμός στο σύστημα προμηθειών και έργων θα βοηθήσουν στην αναβάθμιση της λειτουργίας των νοσοκομείων.Θ- Παράλληλα σε επίπεδο συγκροτημάτων να δημιουργηθούν επιτροπές παρακολούθησης των ερευνητικών προγραμμάτων και επιτροπή παρακολούθησης της απορρόφησης των πόρων με συμμετοχή συνδικαλιστικών εκπροσώπων.I. Nα αναβαθμιστεί ο ρόλος των Nοσοκομείων σαν Kέντρα Mεταπτυχιακής κατάρτισης και να προβλέπεται η δημιουργία τμήματος KEK-εκπαίδευσης στους οργανισμούς των περιφερειακών νοσοκομείων και όσων έχουν μέχρι σήμερα λειτουργήσει με αντίστοιχη χρηματοδότηση.IA- Kανένα ράντζο πια στα νοσοκομεία. Aύξηση των κλινών στην Aθήνα και Θεσσαλονίκη.Α.ΓεωργακόπουλοςΓ.Γραμματέας του Σ.Εργαζομένων
ΠΡΟΣ ΜΙΑ ΟΛΟΚΛΗΡΩΜΕΝΗ ΗΛΕΚΤΡΟΝΙΚΗ ΔΙΑΧΕΙΡΙΣΗ ΕΡΓΑΣΤΗΡΙΑΚΩΝ ΚΑΙ ΑΛΛΩΝ ΕΞΕΤΑΣΕΩΝ
Βρισκόμαστε στο 2009 και σε λίγο προβάλλει το 2010 όμως κάποια πράγματα δεν ακολουθούν την εξέλιξη της τεχνολογίας και της ανάπτυξης των ολοκληρωμένων ηλεκτρονικών συστημάτων.Ενα απο αυτά είναι και το ζήτημα της διακίνησης-διαχείρισης των εργαστηριακών και άλλων εξετάσεων που διενεργούνται στο Νοσοκομείο μας...Ο τρόπος διακίνησης που υπάρχει σήμερα είναι ο κλασσικός,δηλαδή γράψιμο και μεταφορά,εκτύπωση και διαμοιρασμός,όλα αυτά γίνονται με το γνωστό τρόπο.Συνέπειες αυτού του τρόπου είναι η άσκοπη "κατανάλωση" προσωπικού το οποίο ενδεχομένως θα μπορούσε να χρησιμοποιηθεί σε άλλες εργασίες...Δεν μιλάμε φυσικά για την κατανάλωση χαρτιού και μελάνης,υλικών που επιβαρύνουν το περιβάλλον...Πολλές φορές κατά την μεταφορά των παραπεμπτικών ενδέχεται να χαθούν κάποια η και να σταλούν δύο φορές για την ίδια εργασία.Το ζητούμενο είναι ενας εξορθολογισμός του συστήματος και η μείωση της σπατάλης υλικών και ανθρώπινου δυναμικού...Αν δεν το επιχειρίσουμε αυτό η σπατάλη είναι σίγουρη και στα δύο που προανέφερα...Με ποιόν τρόπο θα το κάνουμε;Ο τρόπος υπάρχει,είναι ο ηλεκτρονικός τρόπος.Τα παραπεμπτικά και οι απαντήσεις των εργαστηριακών εξετάσεων πρέπει να διακινούνται ηλεκτρονικά πλέον...Σε αυτό πρέπει να συμβάλλει όλο το προσωπικό με καλή θέληση και διάθεση γιατί κάθε αρχή και δύσκολη.Ιδιαίτερα το ιατρικό προσωπικό πρέπει να στηρίξει την προσπάθειά μας αυτή για την δημιουργία ενος άλλου τρόπου λειτουργίας του Ιδρύματος πιό ορθολογιστικού και πιο σύγχρονου...Ο Σύλλογος Εργαζομένων θα κάνει όλες τις απαραίτητες ενέργειες και θα ζητήσειαπο τον κ.Πρόεδρο του Νοσοκομείου την έναρξη λειτουργείας του συστήματος πειραματικά,με ένταξη σε αυτό λίγων τμημάτων αρχικά.Παρακολουθώντας την πορεία του συστήματος θα ενταχθούν σταδιακά όλα τα τμήματα και όλα τα εργαστήρια του Νοσοκομείου μας...Ας συμβάλλουμε όλοι στην προσπάθεια αυτή,Ιατρικό,Νοσηλευτικό,Εργαστηριακό και Διοικητικό προσωπικό,για την καλύτερη λειτουργεία του Νοσοκομείου μας και τον εξορθολογισμό των δαπανών του...Α.ΓεωργακόπουλοςΓ.Γραμματέας του Σ.Εργαζομένων Αναρτήθηκε από
30 χρόνια «Συνθήκη για την Εξάλειψη των Διακρίσεων κατά των Γυναικών»
Διαδήλωση κατά τη βίας σε βάρος των γυναικών Στις 18 Δεκεμβρίου του 1979 η Γενική Συνέλευση του ΟΗΕ επικύρωσε τη «Συνθήκη για την Εξάλειψη Κάθε Μορφής Διακρίσεων κατά των Γυναικών» (CEDAW), η οποία συνέβαλε στη βελτίωση της θέσης της γυναίκας σε παγκόσμιο επίπεδο. «Όλοι οι άνθρωποι είναι ίσοι», διαβάζουμε στην Παγκόσμια Διακήρυξη για τα Ανθρώπινα Δικαιώματα. Οι γυναίκες ωστόσο αντιμετωπίζουν καθημερινά διακρίσεις στην οικογένεια, το επάγγελμα, την κοινωνία. Τόσο στις ανεπτυγμένες όσο και στις υπό ανάπτυξη χώρες, μόνο και μόνο επειδή είναι γυναίκες. Για το λόγο αυτό η «Συνθήκη για την Εξάλειψη Κάθε Μορφής Διακρίσεων κατά των Γυναικών» (CEDAW) που επικυρώθηκε σαν σήμερα πριν από 30 χρόνια από την Γενική Συνέλευση των ΗΕ θεωρείται ιστορικής σημασίας. Καλύτερη η θέση της γυναίκας σε παγκόσμιο επίπεδο Γυναίκες διαδηλώνουν στη ΣομαλίαΟ απολογισμός της επιτροπής του ΟΗΕ για την εξάλειψη των διακρίσεων κατά των γυναικών είναι θετικός. Και μάλιστα σε παγκόσμιο επίπεδο. Μερικά παραδείγματα: Βελτιώσεις στη σχολική εκπαίδευση των κοριτσιών στην Μαδαγασκάρη. Στην Υεμένη η κυβέρνηση εισήγαγε την ποσόστωση στο κοινοβούλιο. Όσον αφορά τις ανεπτυγμένες χώρες, η επιτροπή του ΟΗΕ αποδίδει εύσημα στη Σουηδία επειδή το 2007 δεκαπλασίασε τον προϋπολογισμό για την πολιτική εξίσωσης ανδρών και γυναικών. Η πρόεδρος της επιτροπής του ΟΗΕ Μπεάτε Σέπ-Σίλινγκ λέει για την Συνθήκη ότι «καλεί τις χώρες που την έχουν επικυρώσει να εξαλείψουν τις διακρίσεις εις βάρος των γυναικών σε παραδοσιακά ήθη και έθιμα, συμπεριφορές, απόψεις και πρακτικές. Όλες αυτές οι αλλαγές συμβάλλουν σε μια αλλαγή νοοτροπίας, στη συνειδητοποίηση του προβλήματος των διακρίσεων, αλλά ταυτόχρονα και σε έναν διαφορετικό τρόπο αντιμετώπισης του ζητήματος από τους θεσμούς». Δεκάδες χώρες έχουν ζητήσει εξαίρεση από τη Συνθήκη CEDAW Αφίσα για την Ημέρα της Γυναίκας το 1914 (Γερμανία)Παρά τις βελτιώσεις στη θέση της γυναίκας το γεγονός ότι 80 χώρες έχουν ζητήσει εξαίρεση επικαλούμενες πολιτιστικές ιδιαιτερότητες συνιστά πρόβλημα. Η Μπεάτε Ρούντολφ, καθηγήτρια Διεθνούς Δικαίου στο Πανεπιστήμιο του Βερολίνου, εξηγεί: «Πολύ συχνά ακούμε το επιχείρημα ότι οι πολιτιστικές ιδιαιτερότητες σχετικοποιούν τα ανθρώπινα δικαιώματα. Έτσι επιχειρηματολογούν πολιτικές ελίτ που ορίζουν τον πολιτισμό όπως τις συμφέρει. Συνήθως οι ελίτ αποτελούνται από άνδρες που προτάσσουν πολιτιστικά χαρακτηριστικά μόνο και μόνο για να διασφαλίσουν την όποια εξουσία τους». Κατά την άποψη της Γερμανίδας ειδικού παρά την πρόοδο των τελευταίων 30 ετών με τη βοήθεια της συνθήκης των ΗΕ οι διακρίσεις εις βάρος της γυναίκας παραμένουν πραγματικότητα σε αρκετές χώρες αυτού του κόσμου. Αναρτήθηκε από
Αμερικανοί ερευνητές ανακάλυψαν πρωτεΐνες στα κύτταρα που μπορούν να καταπολεμήσουν με φυσικό τρόπο τη μόλυνση από τους ιούς της γρίπης, συμπεριλαμβανομένης της "γρίπης των χοίρων", μια ανακάλυψη που μπορεί να οδηγήσει σε καλύτερες μεθόδους παραγωγής εμβολίων και προστασίας των ανθρώπων από τις μολύνσεις.Σύμφωνα με τους επιστήμονες, μια οικογένεια γονιδίων, που παράγει αντίστοιχες πρωτεΐνες, δρουν ως "φύλακες" των κυττάρων του οργανισμού από τους ιούς-επιδρομείς, παρεμποδίζοντας την είσοδό τους στο υγιές κύτταρο και την μόλυνσή του. Αυτός ο μηχανισμός φυσικής προστασίας βρίσκεται σε συνεχή επιφυλακή. Όταν οι πρωτεΐνες αυτές δεν υπάρχουν, τότε ο ιός της γρίπης πολλαπλασιάζεται πέντε έως δέκα φορές πιο γρήγορα, συνεπώς, κατά τους επιστήμονες, ο μηχανισμός αυτός μπορεί να μπλοκάρει 80% έως 90% του ιού, ενισχύοντας την άμυνα του ανοσοποιητικού συστήματος.Η ανακάλυψη έγινε από ερευνητές του Ιατρικού Ινστιτούτου Χάουαρντ Χιουζ με επικεφαλής τον Στέφεν Έλετζ της Ιατρικής Σχολής του πανεπιστημίου Χάρβαρντ και δημοσιεύτηκε στο περιοδικό "Cell" (Κύτταρο), σύμφωνα με τα πρακτορεία Ρόιτερ και Γαλλικό.Οι επιστήμονες έδειξαν ότι αν το κύτταρο οδηγηθεί σε υπερπαραγωγή των συγκεκριμένων πρωτεϊνών, τότε γίνεται πιο ανθεκτικό στον ιό, ουσιαστικά κρατώντας απ' έξω τη γρίπη. Μια μάλιστα πρωτεΐνη (η IFITM3), όπως αποδείχτηκε, παρέχει προστασία από αρκετούς ιούς, μεταξύ άλλων από τα στελέχη της γρίπης Α της εποχικής γρίπης, του ιού του Δυτικού Νείλου, καθώς και του δάγκειου πυρετού. Οι πρωτεΐνες δεν προστατεύουν από τον ιό HIV (AIDS) ή της ηπατίτιδας C.Οι επιστήμονες ελπίζουν να βοηθήσουν στην υπερπαραγωγή των συγκεκριμένων πρωτεϊνών στα ζώα της κτηνοτροφίας (πουλερικά, γουρούνια), ώστε να γίνουν πιο ανθεκτικά έναντι των ιών, κάτι που θα βοηθήσει και τους ανθρώπους έμμεσα. Παράλληλα, όμως η νέα ανακάλυψη μπορεί να βοηθήσει άμεσα, συμβάλλοντας στη δημιουργία πιο αξιόπιστων εμβολίων σε συντομότερο χρόνο.ΑΠΕ
Η Αμερική ανακαλεί 800,000 δόσεις εμβολίου για τον Η1Ν1
ΔΕΝ ΕΙΝΑΙ ΑΠΟΤΕΛΕΣΜΑΤΙΚΕΣ800,000 δώσεις εμβολίων για τη νέα γρίπη ανακαλεί η Αμερική. Πρόκειται για εμβόλιο που έφτιαξε η Sanofi Pasteur. Οπως εξηγούν οι αρχές τα εμβόλια αυτά, που προορίζονταν για παιδιά...δεν ειναι πλέον αποτελεσματικά. Στην αρχή φαίνεται οτι ήταν αλλά με τον καιρό έγιναν μάλλον άχρησταtroktiko
Ο δρόμος για την καταπολέμηση των λοιμώξεων είανι δύσκολος, όχι μόνο γιατί η έρευνα διαρκεί δεκαετίες, αλλά και γιατί συχνά ο ιός μεταλλάσσεται. Η έρευνα για νέα εμβόλια διαρκεί πολλές δεκαετίεςΠερί ιών ο λόγος, των οποίων το γενετικό υλικό συνεχώς μεταλλάσσεται, προκαλεί το ανοσοποιητικό μας σύστημα και κάνει πιο πολύπλοκη την έρευνα για την ανάπτυξη νέων εμβολίων. Το καλύτερο παράδειγμα μας το δίνει η γρίπη. Κάθε χρόνο οι επιστήμονες πρέπει να παρασκευάζουν ένα νέο εμβόλιο, κάτι ιδιαίτερα πολύπλοκο και εξαιρετικά δαπανηρό. Το πιο απλό θα ήταν να είχαμε για κάθε ιό και από ένα εμβόλιο, που θα μας προστάτευε 100% από τους ιούς και τα βακτηρίδια. Κάτι σαν τον τετραγωνισμό του κύκλου; Έρευνα με πολλά αδιέξοδα Πολύ συχνά οι ιοί μεταλλάσσονταιΤο απογοητευτικό με τα εμβόλια είναι ότι στην καλύτερη περίπτωση χρειάζεται πολύς χρόνος για να παραχθούν, όταν οι επιστήμονες δεν οδηγούνται σε αδιέξοδο, που είναι συνήθως και ο κανόνας. Αλλά όταν βρεθεί κάποιο εμβόλιο, η χαρά του ερευνητή είναι πως θα οδηγήσει στην οριστική εξαφάνιση του ιού, όπως υποστηρίζει ο Στέφαν Κάουφμαν, διευθυντής του Ινστιτούτου Μαξ Πλανκ για τη βιολογία των λοιμώξεων. «Το καλύτερο παράδειγμα", μας λέει, "είναι δυστυχώς και το μοναδικό και πρόκειται για την εξαφάνιση της ευλογιάς. Ο ιός της ευλογιάς εξαφανίστηκε με το εμβόλιο και ήταν η πρώτη φορά που μπορέσαμε να γιορτάσουμε μια τέτοια επιτυχία». Εδώ και πολλά χρόνια ο γερμανός ανοσολόγος εργάζεται για την παρασκευή εμβολίου κατά της φυματίωσης. Η φυματίωση προκαλείται μέσω βακτηριδίων, τα οποία μεταδίδονται πολύ γρήγορα. Αν και η νόσος είναι θανατηφόρα σε ποσοστό 5 έως 10%, κάθε χρόνο πεθαίνουν 2 εκατομμύρια άνθρωποι από φυματίωση. Είναι κυρίως αυτοί με εξασθενημένο ανοσοποιητικό σύστημα, όπως οι φορείς του AIDS. Οι επιστήμονες δοκιμάζουν νέα εμβόλια χωρίς να μπορούμε να πούμε ότι κάποτε κάποιο από αυτά θα καταπολεμήσει τη φυματίωση. «Πρέπει να γίνουμε καλύτεροι και από τη φύση» Ο ιός της ελονοσίας«Σήμερα διαθέτουμε εμβόλια που ήταν σχετικά εύκολο να παρασκευάσουμε για να καταπολεμήσουμε μιαν ασθένεια», υποστηρίζει ο Στέφαν Κάουφμαν. «Λογικά λοιπόν μας μένουν εκείνες οι ασθένειες, για τις οποίες είναι δύσκολο να παρασκευάσουμε εμβόλια, και αυτές είναι η ελονοσία, το AIDS και η φυματίωση. Πρόκειται για ιούς δύσκολα καταπολεμήσιμους. Δεν μας φτάνουν οι κλασσικές μέθοδοι που διαθέτουμε. Τα εμβόλια που έχουμε μιμούνται τον φυσικό τρόπο άμυνας. Έχουμε διδαχθεί από τη φύση. Για τις ασθένειες που δεν υπάρχει εμβόλιο, πρέπει να γίνουμε καλύτεροι και από το φυσικό μηχανισμό άμυνας, που δεν είναι σε θέση να καταπολεμήσει τη φυματίωση, την ελονοσία ή το AIDS». Μια επιπλέον δυσκολία που πρέπει να αντιμετωπίσει η επιστήμη είναι ότι οι ιοί αυτοί συνεχώς μεταλλάσσονται. Και μόλις κάποιος επιστήμονας ανακαλύψει ένα νέο εμβόλιο, με την μετάλλαξη του ιού, καθίσταται αναποτελεσματικό. Ή σε άλλες περιπτώσεις, προστατεύει τον άνθρωπο μόνο σε ποσοστό 50%. Παρόλα αυτά τα εμβόλια έχουν πολύ μεγάλες δυνατότητες, αλλά με πολλούς περιορισμούς. Έρευνα και γραφειοκρατία Δεν υπάρχει ακόμη εμβόλιο κατά της φυματίωσης«Η διάρκεια παρασκευής ενός εμβολίου είναι πολύ μεγαλύτερη από ότι νομίζει κανείς», υποστηρίζει ο Τζέρεμυ Φαράρ, διευθυντής της Κλινικής για Τροπικές Ασθένειες στο Βιετνάμ. «Κι αυτό ισχύει κυρίως για τα νέα εμβόλια. Όσα έχουμε, χρειάζεται λιγότερος χρόνος για να τα καλυτερεύσουμε. Όταν όμως ξεκινά κανείς από το μηδέν, χρειάζεται ολόκληρες δεκαετίες για να βρει ένα νέο εμβόλιο. Ο κίνδυνος που ελλοχεύει αφορά τους πολιτικούς και τους υπεύθυνους, όταν ξαφνικά αποφασίσουν να σταματήσουν την εξεύρεση άλλων τρόπων καταπολέμησης αυτών των ασθενειών. Κι όταν η επιστήμη σταματήσει την έρευνα, τότε οι πολιτικοί σταματούν με τη σειρά τους την αναζήτηση εναλλακτικών μεθόδων, όπως για παράδειγμα είναι οι σήτες κατά των κουνουπιών, τα φάρμακα ή καλύτερες μέθοδοι διάγνωσης». Χρειάζονται όμως πράγματι δεκαετίες; Πολλοί επιστήμονες απαντούν αρνητικά και δείχνουν την ατέλειωτη γραφειοκρατία, από την οποία μαστίζεται η έρευνα. Το ότι όμως η επιστήμη κατάφερε τελευταία να παρασκευάσει το εμβόλιο για τη νέα γρίπη ανήκει στα θετικά όχι μόνο της έρευνας, αλλά και της πολιτικής που σε αυτήν την περίπτωση αποτίναξε τη γραφειοκρατία και έβαλε σε λειτουργία τα αντανακλαστικά της για το καλό της παγκόσμιας υγείας. Deutche Welle
Νομοσχέδια για επιχειρήσεις, επαγγελματίες και υπερχρεωμένα πρόσωπα, εξήγγειλε η Λούκα Κατσέλη Μέχρι σήμερα το βράδυ θα κατατεθεί στη Βουλή το σχέδιο νόμου για την ρύθμιση των οφειλών των επιχειρήσεων και επαγγελματιών προς τα πιστωτικά ιδρύματα και το αργότερο την ερχόμενη εβδομάδα θα πάει στη Βουλή και το σχέδιο νόμου που αφορά στη ρύθμιση των οφειλών υπερχρεωμένων προσώπων. Αυτό γνωστοποίησε σε συνέντευξη τύπου η υπουργός Οικονομίας Ανταγωνιστικότητας και Ναυτιλίας κυρία Λούκα Κατσέλη. Στο σχέδιο νόμου για τη ρύθμιση των οφειλών επιχειρήσεων και επαγγελματιών προς τα πιστωτικά ιδρύματα επήλθαν οι εξής αλλαγές: - Στο νομοσχέδιο εμπίπτουν εκτός από τις ληξιπρόθεσμες οφειλές μετά την 1/1/ 2008 και οι ληξιπρόθεσμες οφειλές μετά την 1/1/ 2005 - Όπως και οι ενήμερες οφειλές για πολύ συγκεκριμένες περιπτώσεις μικρών και πολύ μικρών επιχειρήσεων- Η ρύθμιση των ληξιπρόθεσμων οφειλών μετά την 1/1/ 2008, για επιχειρήσεις επαγγελματίες και αγρότες αφορά δάνεια ή αλληλόχρεους λογαριασμούς και προβλέπει 2 έτη περίοδο χάρητος με την απόσβεση του κεφαλαίου. Εξόφληση του κεφαλαίου με τοκοχρεολυτικές δόσεις τουλάχιστον 5 ετών και εφαρμόζεται για οφειλές μέχρι 1 εκατ ευρώ ανά τράπεζα και ανά δανειολήπτη και μέχρι 3 εκατ ευρώ για όλες τις τράπεζες συνολικά ανά δανειολήπτη με το επιτόκιο της ενήμερης οφειλής. Στο τελικό σχέδιο νόμου προστέθηκε μόνο το πλαφόν των 3 εκατ ευρώ. - Στις ληξιπρόθεσμες οφειλές μετά την 1/1/ 2008 εκτός από τις συμβάσεις που δεν έχουν καταγγελθεί και οφειλές συμβάσεων δανείων που έχουν καταγγελθεί μετά την προαναφερόμενη ημερομηνία ή θα καταγγελθούν εντός 2 μηνών από την ψήφιση του νομού προστέθηκαν και οι ληξιπρόθεσμες οφειλές από συμβάσεις χρηματοδοτικής μίσθωσης ακινήτων που δεν έχουν καταγγελθεί. - Στο σχέδιο νόμου παραμένει η διαγραφή των τόκων υπερημερίας και ανατοκισμού εφόσον δεν έχουν καταβληθεί. - Για τις ληξιπρόθεσμες οφειλές, επιχειρήσεων επαγγελματιών και αγροτών, μετά την 1/1/ 2005 το νομοσχέδιο προβλέπει διετή περίοδο χάρητος για την απόσβεση του κεφαλαίου εξόφληση του κεφαλαίου με τοκοχρεολυτικές δόσεις τουλάχιστον 5 ετών και αφορά σε χρέη μέχρι 1 εκατ ευρώ ανά τράπεζα και ανά δανειολήπτη και μέχρι 3 εκατ ευρώ για όλες τις τράπεζες συνολικά ανά δανειολήπτη, με το επιτόκιο της ενήμερης οφειλής. - Προϋπόθεση για την ρύθμιση των ληξιπρόθεσμων οφειλών είναι η καταβολή του 10% της οφειλής μέχρι 15/4/2010 ενώ οι τόκοι υπερημερίας και ανατοκισμού διαγράφονται μόνο εφόσον εξοφληθεί το 50% της οφειλής. - Για τη ρύθμιση των ενήμερων οφειλών επιχειρήσεων και αγροτών προβλέπεται η δυνατότητα επιλογής ανάμεσα σε τρία σενάρια: περίοδος χάρητος 1 έτους για την απόσβεση του κεφαλαίου και αντίστοιχη παράταση της συμβατικής διάρκειας, δύο έτη αναστολή χρεολυτικής αποπληρωμής του άληκτου κεφαλαίου και αντίστοιχη παράταση της συμβατικής διάρκειας ή παράταση της συμβατικής διάρκειας κατά 3 έτη, πάντα με το επιτόκιο της ενήμερης οφειλής. Η ρύθμιση για τις ενήμερες οφειλές αφορά φυσικά και νομικά πρόσωπα με βιβλία Γ κατηγορίας αγρορτικούς συνεταιρισμούς και ενώσεις αυτών όπως και ομάδες παραγωγών ανεξαρτήτως βιβλίων εφόσον εμφανίσουν ζημιές στην τελευταία χρήση και έχουν ετήσιο κύκλο εργασιών μικρότερα από 2,5 εκατ ευρώ και οφείλουν έως 250.000 ευρώ ανά πιστωτικό ίδρυμα και μέχρι 1 εκατ ευρώ στο σύνολο των πιστωτικών ιδρυμάτων. Η ίδια ρύθμιση αφορά επίσης φυσικά και νομικά πρόσωπα που ασκούν εμπορική δραστηριότητα και στη χρήση του 2008 έχουν ακαθάριστα έσοδα μικρότερα των 150.000 ευρώ, φυσικά πρόσωπα που κατά κύριο επάγγελμα ασκούν αγροτική δραστηριότητα όπως και επιχειρήσεις που αποδεδειγμένα έχουν υποστεί σημαντικές καταστροφές από πυρκαγιές ή φυσικά φαινόμενα από το 2007 μέχρι και τη δημοσίευση του νόμου και οφείλουν έως 100.000 ευρώ ανά πιστωτικό ίδρυμα και μέχρι 300.000 ευρώ στο σύνολο των πιστωτικών ιδρυμάτων. - Σε περίπτωση καταγγελίας συμβάσεων ανοικτού ή αλληλόχρεου λογαριασμού 2 μήνες από τη δημοσίευση του νόμου και μέχρι την 30η Ιουνίου 2011, ο οφειλέτης έχει το δικαίωμα να αποπληρώσει το κατάλοιπο του λογαριασμού σε 5 έτη με ισόποσες μηνιαίες τοκοχρεολυτικές δόσεις, καταβάλλοντας κατά το πρώτο έτος μόνο τόκους με το επιτόκιο της ενήμερης οφειλής. Το δικαίωμα του οφειλέτη για ρύθμιση της οφειλής ασκείται εντός 1 μηνός από την κοινοποίηση σε αυτόν της καταγγελίας. Η προθεσμία του 1 μηνός δεν αρχίζει, αν δεν ενημερωθεί ο οφειλέτης για το δικαίωμα αυτό. - Όπως και στην περίπτωση των ληξιπρόθεσμων οφειλών, δεν υπάγονται στη ρύθμιση για τις ενήμερες οφειλές, οι οφειλές από συμβάσεις πρακτορείας επιχειρηματικών απαιτήσεων, από ομολογιακά δάνεια και από δάνεια εγγυημένα ή επιδοτούμενα από το Δημόσιο. - Σβήνονται τα «πανωτόκια» παλιών δανείων των αγροτών. Αγρότες που έπαιρναν βραχυπρόθεσμα δάνεια με την ίδια σύμβαση επί πολλά έτη, θα οφείλουν πλέον μόνο το διπλάσιο των δανείων που είχαν λάβει (μείον τις καταβολές που έχουν πραγματοποιήσει) και όχι το διπλάσιο του ποσού που προκύπτει αν προσθέσουμε στα δάνεια αυτά, τους συμβατικούς τόκους, τους τόκους υπερημερίας και τους τόκους ανατοκισμού που είχαν χρεωθεί στο λογαριασμό των αγροτών μέχρι την τελευταία χορήγηση. Η ρύθμιση αφορά χιλιάδες αγρότες που πλέον θα απαλλαγούν από ένα μεγάλο μέρος του ποσού που αξιώνει η τράπεζα, και το οποίο μάλιστα ενδέχεται να φθάνει ακόμη και στο 80% της οφειλής. - Δικαίωμα να κινήσουν διαδικασία ρύθμισης έχουν εκτός από τους πρωτοφειλέτες, και εγγυητές και οι καθολικοί διάδοχοι αυτών. - Οι πάσης φύσεως ρευστοποιούμενες κινητές αξίες που έχουν ημερομηνία λήξης και που έχουν δοθεί σε εγγύηση, θα μειώνουν το ρυθμιζόμενο ποσόν και θα αναπροσαρμόζεται έτσι το ποσόν των περιοδικών δόσεων. Τειρεσίας Δεν υπάρχουν αλλαγές σημαντικές σε σχέση με την αρχική ρύθμιση παρά μόνο στο ότι διατηρείται η 15ετία παραμονής τήρησης των αρχείων μη εξοφλημένων οφειλών από τις τράπεζες (το αρχικό σχέδιο προβλέπει μείωση του διαστήματος αυτούς στα 10 χρόνια). Το τελικό σχέδιο προβλέπει επίσης τη μη εμφάνιση δυσμενών στοιχείων που έχουν εξοφληθεί (μετά την αμνηστία) αν συνολικά δεν υπερβαίνουν το ποσό των 3000 ευρώ από 1000 ευρώ που ισχύει σήμερα και από τα 5000 ευρώ που προέβλεπε το αρχικό σχέδιο. Κατά τα λοιπά: - Δίνεται γενικευμένη αμνηστία για όλες τις καταγραφές δυσμενών δεδομένων στα αρχεία του ΤΕΙΡΕΣΙΑ και αφορούν οποιαδήποτε οφειλή που είτε έχει εξοφληθεί ή θα εξοφληθεί μέσα σε 3 μήνες από την ψήφιση του νόμου. Ως συνέπεια της ρύθμισης αυτής αίρεται και το μέτρο της διοικητικής στέρησης βιβλιαρίου επιταγών. - Μειώνονται τα χρονικά διαστήματα τήρησης δεδομένων οικονομικής συμπεριφοράς στον ΤΕΙΡΕΣΙΑ κατά ένα χρόνο. Συγκεκριμένα, υπό την προϋπόθεση ότι έχει εξοφληθεί η οφειλή στο σύνολό της: α) Για απλήρωτες επιταγές, απλήρωτες κατά τη λήξη τους συναλλαγματικές, γραμμάτια εις διαταγήν και καταγγελίες συμβάσεων δανείων και πιστώσεων από 3 σε 2 έτη. β) Για διαταγές πληρωμής από 4 σε 3 έτη. γ) Για κατασχέσεις και επιταγές προς πληρωμή, περιλήψεις εκθέσεων κατάσχεσης, προγράμματα πλειστηριασμών και διοικητικές κυρώσεις του Υπουργείου Οικονομικών, από 4 σε 3 έτη. - Το ποσό μη εμφάνισης δυσμενών οικονομικών δεδομένων στον ΤΕΙΡΕΣΙΑ για οφειλές που δεν έχουν εξοφληθεί από 500 ευρώ που είναι σήμερα αυξάνεται στα 1.000 ευρώ. - Αυξάνεται και το ποσό μη εμφάνισης δυσμενών οικονομικών δεδομένων στον ΤΕΙΡΕΣΙΑ για οφειλές που έχουν εξοφληθεί από 1.000 ευρώ που είναι σήμερα σε 3.000 ευρώ. - Οι τράπεζες υποχρεούνται να ενημερώνουν τον ΤΕΙΡΕΣΙΑ μέσα σε 2 εργάσιμες ημέρες από τότε που περιήλθε σε αυτές η απόδειξη για την εξόφληση της οφειλής. Η ενημέρωση αυτή από τις τράπεζες γίνεται χωρίς την αξίωση αμοιβής ή δαπάνης από τον οφειλέτη. - Όταν υφίστανται σοβαροί λόγοι αμφισβήτησης της οφειλής δίνεται η δυνατότητα στον οφειλέτη να προσφεύγει με τη διαδικασία των Ασφαλιστικών Μέτρων στο αρμόδιο δικαστήριο και να επιτυγχάνει να μην εμφανίζονται στον ΤΕΙΡΕΣΙΑ το δυσμενές δεδομένο της οφειλής μέχρι την έκδοση τελεσίδικης απόφασης από το δικαστήριο. Αυτό συμβαίνει μόνον όταν υφίστανται σοβαροί λόγοι για την αμφισβήτηση της οφειλής και όταν η οφειλή δεν επηρεάζει την πιστοληπτική ικανότητα του οφειλέτη. - Κατά τη διάρκεια της στέρησης βιβλιαρίου επιταγών, επιτρέπεται στις τράπεζες να χορηγούν βιβλιάριο επιταγών ορισμένου συνολικού ύψους, εφόσον η πληρωμή των επιταγών που περιέχονται σε αυτό, είναι εγγυημένη από φερέγγυο, κατά την αξιολόγηση της τράπεζας, τρίτο πρόσωπο μέχρι του ύψους αυτού. Υπερχρεωμένα νοικοκυριά Σε ότι αφορά στο νομοσχέδιο για τη ρύθμιση των οφειλών υπερχρεωμένων φυσικών προσώπων έχουν επέλθει τρεις σημαντικές αλλαγές. Σύμφωνα με την πρώτη τα στεγαστικά δάνεια θα εξακολουθούν μέχρι τη συζήτηση της αιτήσεως για αναστολή των διωκτικών μέτρων να εκτοκίζονται με το συμβατικό επιτόκιο και να εξυπηρετούνται με δόση ενήμερης οφειλής. Δεν παγώνει δηλαδή από την αρχή, δηλαδή από την κοινοποίηση της αίτησης, η οφειλή. Η δεύτερη αλλαγή προβλέπει ότι οι υπερχρεωμένοι που έχουν αποδεδειγμένη αδυναμία εξυπηρέτησης των χρεών τους μπορούν να ρυθμίσουν ένα μικρό μέρος αυτών και να απαλλαγούν από το υπόλοιπο με μηνιαίες καταβολές για 4 χρόνια και για τουλάχιστον το 10% των οφειλών τους. Το αρχικό σχέδιο δεν προσδιόρισε επακριβώς το χρονικό διάστημα και έκανε λόγο για 3 με 5 χρόνια. Η Τρίτη αλλαγή αφορά στη δικαστική αρχή που αναλαμβάνει να διευθετεί το συμβιβασμό μεταξύ τράπεζας και οφειλέτη. Στο αρχικό σχέδιο η πρόβλεψη αφορούσε στα Πρωτοδικεία και τελικά το έργο θα αναλάβουν τα Ειρηνοδικεία και η υπουργούς έχει ζητήσει και την πρόσληψη 80 νέων ειρηνοδικών για να αντιμετωπίσουν τον όγκο εργασίας. Σε ότι αφορά στους εγγυητές έχουν δικαίωμα υπαγωγής τους στις ευνοϊκές ρυθμίσεις του νομοσχεδίου εάν πληρούν τις προϋπόθεσεις. Όπως είπε η υπουργός, μέσα σε ένα χρόνο, οι ληξιπρόθεσμες οφειλές των νοικοκυριών για καταναλωτικά δάνεια προς τις τράπεζες έχουν αυξηθεί κατά 70%. Συγκεκριμένα, στις 30/09/2008 ήταν 33,9 δις ευρώ, εκ των οποίων σε καθυστέρηση ήταν το 6,9% (2,3 δις ευρώ), ενώ στις 30/09/2009 ήταν 34,9 δις ευρώ, εκ των οποίων σε καθυστέρηση ήταν το 11,7% (4,1 δις ευρώ). Αντίστοιχα, για τα στεγαστικά δάνεια: οι ληξιπρόθεσμες οφειλές έχουν αυξηθεί κατά 54% μέσα σε ένα χρόνο. Συγκεκριμένα, στις 30/09/2008 ήταν 65,7 δις ευρώ, εκ των οποίων σε καθυστέρηση ήταν το 4,6% (3 δις ευρώ), ενώ στις 30/09/2009 ήταν 72,9 δις ευρώ, εκ των οποίων σε καθυστέρηση ήταν το 6,9% (5,1 δις ευρώ). Με το νομοσχέδιο , δίνεται η δυνατότητα, μέσα από καθορισμένη δικαστική διαδικασία, σε όσους καταναλωτές έχουν διαπιστωμένη και μόνιμη αδυναμία να αποπληρώσουν τα χρέη τους, να τα ρυθμίσουν και να απαλλαγούν από αυτά, εξοφλώντας με ρεαλιστικούς με βάση το εισόδημά τους όρους ένα μέρος των χρεών που καθορίζεται από το Δικαστήριο και δεν μπορεί να είναι μικρότερο από το 10% των οφειλών. Απαραίτητη προϋπόθεση για να συμβεί κάτι τέτοιο είναι να μην υφίστανται περιουσιακά στοιχεία και να μην επαρκούν τα τρέχοντα εισοδήματα του καταναλωτή για την ικανοποίηση των δανειακών υποχρεώσεων. Στην περίπτωση αυτή, ο οφειλέτης αναλαμβάνει την υποχρέωση να καταθέτει κάθε μήνα για 4 έτη μέρος του εισοδήματός του στους πιστωτές. Αν δεν τηρήσει τις υποχρεώσεις του δεν επέρχεται απαλλαγή από τα χρέη. Η ρύθμιση χρεών αφορά φυσικά πρόσωπα. Ειδικότερα, στις ρυθμίσεις του νόμου υπάγονται οι χρηματικές οφειλές των φυσικών προσώπων που μέχρι σήμερα δεν έχουν πτωχευτική ικανότητα. Επομένως, στις ρυθμίσεις του υπάγονται και τα χρέη των επαγγελματιών, όχι όμως των εμπόρων. Εξαιρούνται οφειλές από αδικοπραξία που διαπράχθηκε με δόλο, διοικητικά πρόστιμα, χρηματικές ποινές, οφειλές από φόρους και τέλη προς το Δημόσιο και οι εισφορές προς τους οργανισμούς κοινωνικής ασφάλισης. Προϋπόθεση υπαγωγής είναι, κατά τα ισχύοντα και στο πτωχευτικό δίκαιο, η επελθούσα ή επαπειλούμενη – μη δόλια – μόνιμη αδυναμία πληρωμής ληξιπρόθεσμων χρεών. Η διαδικασία ρύθμισης χρεών περιλαμβάνει τρία στάδια. Στο πρώτο, το εξωδικαστικό, στάδιο επιδιώκεται ουσιαστικά η ρύθμιση των χρεών και η απαλλαγή του από το υπόλοιπο αυτών, με τη σύμφωνη γνώμη των πιστωτών και των πιστωτικών ιδρυμάτων. Στο δεύτερο στάδιο επιδιώκεται ο συμβιβασμός ενώπιον του Δικαστηρίου. Στο τρίτο στάδιο, και εφόσον δεν έχουν ευδοκιμήσει τα δύο προηγούμενα στάδια, επέρχεται δικαστική πλέον ρύθμιση χρεών με απαλλαγή από χρέη. Κατά το πρώτο στάδιο, επιδιώκεται η εξωδικαστική επίλυση στη βάση ενός πλάνου εξυγίανσης των χρεών στο οποίο και τα δύο μέρη θα συμφωνήσουν. Ουσιαστικά, στο στάδιο αυτό τα μέρη είναι ελεύθερα να συμφωνήσουν ό,τι πράγματι κρίνουν προς το συμφέρον τους. Εάν δεν συμφωνήσουν οφειλέτης και πιστωτές στο πρώτο στάδιο, τότε περνάμε στο δεύτερο στάδιο, όπου ο οφειλέτης δικαιούται να υποβάλει αίτηση στο Ειρηνοδικείο, στην περιφέρεια του οποίου έχει την κύρια κατοικία, για έναρξη της διαδικασίας μερικής απαλλαγής από τα χρέη. Στην αίτηση που καταθέτει ο οφειλέτης, περιλαμβάνεται σχέδιο διευθέτησης οφειλών, το οποίο πρέπει να λαμβάνει υπόψη τόσο τα συμφέροντα των πιστωτών, όσο και την περιουσία, τα εισοδήματα και την οικογενειακή κατάσταση του οφειλέτη. Εάν κανένας πιστωτής δεν προβάλει αντιρρήσεις επί του σχεδίου διευθέτησης οφειλών ή συγκατατίθενται όλοι σε αυτό, τότε θεωρείται ότι ο συμβιβασμός έχει γίνει αποδεκτός. Στην περίπτωση αυτή το δικαστήριο επικυρώνει το σχέδιο με απόφασή του, το οποίο αποκτά πλέον ισχύ δικαστικού συμβιβασμού. Το δικαστήριο μπορεί να επικυρώσει τον συμβιβασμό ακόμη κι αν συναινούν σε αυτόν πιστωτές που καλύπτουν το 51% των χρεών. Η αίτηση για την απαλλαγή από τα χρέη θεωρείται πλέον ανακληθείσα. Η αίτηση που καταθέτει ο οφειλέτης στο Ειρηνοδικείο πρέπει να περιέχει: α). Την περιουσιακή κατάσταση του οφειλέτη και πάσης φύσεως εισοδήματα τόσο του ιδίου όσο και του/της συζύγου του, β). Την κατάσταση των πιστωτών του και τις απαιτήσεις που αυτοί έχουν (κεφάλαιο, τόκοι και έξοδα), και γ). Το σχέδιο διευθέτησης οφειλών, που να λαμβάνει υπόψη τόσο τα συμφέροντα των πιστωτών, όσο και την περιουσία, τα εισοδήματα και την οικογενειακή κατάσταση του οφειλέτη. Ακόμα, μαζί με την αίτηση προς το Ειρηνοδικείο, ή εντός μηνός από την υποβολή της, ο οφειλέτης υποχρεούται να προσκομίσει τα εξής: α). Βεβαίωση του Συνηγόρου του Καταναλωτή, Επιτροπής Φιλικού Διακανονισμού, Ένωσης Καταναλωτών, δικηγόρου ή άλλου δημόσιου φορέα που συντρέχει τους καταναλωτές σε ζητήματα υπερχρέωσης, από την οποία να προκύπτει η πραγματοποίηση της προσπάθειας για εξωδικαστικό συμβιβασμό (πρώτο στάδιο) και η αποτυχία αυτής. β). Υπεύθυνη δήλωση για την ορθότητα και πληρότητα όσων στοιχείων αναφέρει στην αίτησή του σχετικά με την περιουσιακή του κατάσταση και τις υποχρεώσεις του προς του πιστωτές. Επίσης, στην υπεύθυνη δήλωση ο οφειλέτης πρέπει να αναφέρει τις μεταβιβάσεις ακίνητων περιουσιακών του στοιχείων που προέβη την τελευταία τριετία. Η έναρξη υποβολής αιτήσεων γίνεται τέσσερις μήνες μετά την ψήφιση και ισχύς του νόμου, διάστημα κατά το οποίο, ωστόσο, τα μέρη μπορούν να επιδιώξουν ήδη τον εξωδικαστικό συμβιβασμό. Στόχος είναι το γρηγορότερο δυνατό. Γι’ αυτό και προβλέπεται η συζήτηση της αίτησης του οφειλέτη στο δικαστήριο να γίνεται σε λιγότερο από έξι μήνες από την ημερομηνία κατάθεσης αίτησης. Στόχος είναι η απλοποίηση της όλης διαδικασίας. Γι’ αυτό και τα συναρμόδια Υπουργεία θα προτείνουν συγκεκριμένα υποδείγματα των απαιτουμένων πιστοποιητικών, δηλώσεων, καταλόγων και καταστάσεων και σχεδίων διευθέτησης οφειλών. Και τα δύο μέρη εκτιμάται ότι έχουν ισχυρά κίνητρα να έρθουν σε μια μεταξύ τους συμφωνία. Οι οφειλέτες γιατί αντιλαμβάνονται ότι η απαλλαγή τους προϋποθέτει μία μακρόχρονη δοκιμασία που συνεπάγεται σημαντικούς περιορισμούς για τους ίδιους, ενδεχομένως και μετά την περάτωσή της. Οι πιστωτές και τα πιστωτικά ιδρύματα, γιατί γνωρίζουν ότι με την υποβολή της αίτησης από τον οφειλέτη θα προωθηθεί πλέον μία διαδικασία απαλλαγής από τα χρέη χωρίς τη δική τους σύμφωνη γνώμη. Έχουν, λοιπόν, οι πιστωτές συμφέρον, αν ο οφειλέτης υπόσχεται με ρεαλιστικούς όρους την εξυπηρέτηση ενός μέρους του χρέους του, που πιθανολογείται ότι θα μπορούσε να είναι ψηλότερο από αυτό που θα εισέπρατταν οι πιστωτές στη διάρκεια της διαδικασίας απαλλαγής, να έρθουν σε συμφωνία μαζί του. Εάν τελικά υπάρχουν αντιρρήσεις από τους πιστωτές κατά το δεύτερο στάδιο, τότε ξεκινά το τρίτο στάδιο, κατά το οποίο γίνεται δικαστική ρύθμιση χρεών με μερική απαλλαγή από χρέη. Συγκεκριμένα, το δικαστήριο ελέγχει αυτεπαγγέλτως πλέον εάν πληρούνται οι σχετικές προϋποθέσεις. Εφόσον πράγματι δεν επαρκούν τα περιουσιακά στοιχεία και εισοδήματα του οφειλέτη για την αποπληρωμή των χρεών του, τότε το δικαστήριο προχωρά στην υπό όρους απαλλαγή του από τα χρέη. Σε αυτό το στάδιο ο οφειλέτης αναλαμβάνει την υποχρέωση να καταβάλλει κάθε μήνα ένα μέρος του εισοδήματός τους στους πιστωτές. Συγκεκριμένα, ο οφειλέτης θα πρέπει, στο πλαίσιο ενός τετραετούς πλάνου πληρωμών, να αποπληρώσει ένα ελάχιστο ποσοστό των χρεών που έχει καθορίσει το δικαστήριο, λαμβάνοντας υπόψη το προσδοκώμενο εισόδημά του και τις βιοτικές ανάγκες του ιδίου και της οικογένειάς του. Το ποσοστό δεν μπορεί να είναι κατώτερο από το 10% των χρεών. Εάν ο οφειλέτης δεν τηρήσει τις υποχρεώσεις του, δεν επέρχεται απαλλαγή από τα χρέη. Σημειώνεται ότι σε εξαιρετικές περιπτώσεις, ιδίως σε περιπτώσεις χρόνιας ανεργίας ή σημαντικών προβλημάτων υγείας, όπου το εισόδημα του οφειλέτη δεν επαρκεί για την κάλυψη στοιχειωδών βιοτικών αναγκών, είναι δυνατός ο προσδιορισμός χαμηλότερων ή και μηδενικών καταβολών. Αυτό ακόμα κι αν δεν προκύπτει η εξόφληση του ελάχιστου ποσοστού του 10% των συνολικών οφειλών. Το δικαστήριο μπορεί να επανεξετάζει κάθε οκτώ μήνες, ή και νωρίτερα αυτεπαγγέλτως ή μετά από αίτηση του οφειλέτη ή του πιστωτή, εάν συντρέχουν οι προϋποθέσεις για τις εξαιρετικές αυτές περιπτώσεις, επαναρυθμίζοντας τις οφειλόμενες καταβολές. Η κύρια κατοικία του οφειλέτη Η κύρια κατοικία του οφειλέτη, κατά την διαδικασία ρύθμισης και απαλλαγής από τα χρέη, προστατεύεται. Ο οφειλέτης μπορεί να ζητήσει την εξαίρεσή της από την περιουσία που ρευστοποιείται για την ικανοποίηση των πιστωτών, εφόσον δεν υπερβαίνει σε έκταση το προβλεπόμενο από τις ισχύουσες διατάξεις όριο αφορολόγητης απόκτησης πρώτης κατοικίας, προσαυξανόμενο κατά 30%. Σε αυτή την περίπτωση αναλαμβάνει την υποχρέωση να εξοφλήσει σε χρονικό διάστημα που δεν υπερβαίνει τα είκοσι έτη με περίοδο χάριτος και σε ευνοϊκούς όρους ποσό οφειλών μέχρι το 85% της εμπορικής αξίας του ακινήτου, όπως αυτή αποτιμάται από το Δικαστήριο. Στην περίπτωση που το δικαστήριο κρίνει ότι δεν υφίσταται μόνιμη αδυναμία του οφειλέτη για αποπληρωμή των ληξιπρόθεσμων υποχρεώσεών του, τότε μπορεί η δικαστική διαδικασία να περιοριστεί με απλή ρύθμιση των οφειλών χωρίς απαλλαγή από τα χρέη. Συγκεκριμένα, η ρύθμιση μπορεί να προβλέπει την αναστολή της περιοδικής εξόφλησης της οφειλής μέχρι δύο έτη. Κατά τη διετία αυτή, θα καταβάλλονται είτε μόνο οι τόκοι είτε αυτοί θα κεφαλαιοποιούνται, χωρίς προηγούμενο ανατοκισμό κατά τη λήξη της αναστολής. Για να υπαχθεί ο οφειλέτης στις ευεργετικές ρυθμίσεις του νόμου, υποχρεούται στην ειλικρινή δήλωση των στοιχείων που αναφέρει. Εάν από δόλο δεν το πράξει, τότε εκπίπτει από τα ευεργετήματα της ρύθμισης και δεν μπορεί να υποβάλει νέα αίτηση για ρύθμιση χρεών για δύο έτη. Εάν τελικώς δεν ευδοκιμήσει η απαλλαγή από τα χρέη, στην περίπτωση αυτή, αναβιώνει η οφειλή ως είχε, δίχως όμως τους τόκους ανατοκισμού. Υπενθυμίζεται ότι κάθε οφειλέτης μπορεί να αξιοποιήσει μόνο μία φορά τις ρυθμίσεις για την απαλλαγή χρεών, εφόσον συντρέχουν οι προϋποθέσεις του νόμου. Η ρύθμιση χρεών στόχο έχει την προστασία των καταναλωτών, όχι την διακινδύνευση της φερεγγυότητάς τους. Για το σκοπό αυτό, η ρύθμιση χρεών και η απαλλαγή από χρέη δεν μπορεί να αποτελέσει αντικείμενο επεξεργασίας δεδομένων οικονομικής συμπεριφοράς από πιστωτικά ιδρύματα ή τρίτους για χρονικό διάστημα μεγαλύτερο των τριών και πέντε ετών αντίστοιχα, από το χρονικό σημείο που λήγει η ρύθμιση ή επέρχεται η απαλλαγή. Η υπουργός στη συνέντευξη τύπου ανέφερε ότι ‘’οι ΗΠΑ (13ο κεφάλαιο της Bankruptcy Reform Act, 1978), διαθέτουν ήδη εδώ και 30 χρόνια ρυθμίσεις για την απαλλαγή των υπερχρεωμένων ιδιωτών από τα χρέη τους, όταν αυτοί αδυνατούν να ανταποκριθούν σε αυτά. Πολλές άλλες χώρες την τελευταία 15ετια έχουν υιοθετήσει αντίστοιχες ρυθμίσεις. Στον Καναδάς, την Ιαπωνία, τη Μεγάλη Βρετανία, και τη Δανία από το 1982, στη Νορβηγία, τη Σουηδία και την Αυστρία από το 1994, στην Ολλανδία από το 1998, στη Γερμανία και το Βέλγιο από το 1999, στη Γαλλία από το 2003, στη Πορτογαλία από το 2004, και στην Τσεχία από το 2008.’’ Και σχολίασε ότι ‘’τα πιστωτικά ιδρύματα θα πρέπει ασφαλώς να αναπτύξουν κριτήρια με βάση τα οποία θα αξιολογούν ορθολογικότερα την πιστοληπτική ικανότητα των υποψήφιων δανειοληπτών. Επιπλέον, θα πρέπει να δημιουργήσουν εσωτερικούς μηχανισμούς αξιολόγησης για την αποδοχή ή μη των σχεδίων απαλλαγής από τα χρέη. Ένα σημαντικό παράπλευρο όφελος της ρύθμισης είναι ότι συμβάλλει στην ανάπτυξη μιας κουλτούρας διαβούλευσης, διαπραγμάτευσης και ρύθμισης των χρεών, που στη σημερινή πρακτική είναι ανύπαρκτη, καθώς δίνει τη δυνατότητα στους πιστωτές να πληροφορούνται τη συνολική οικονομική κατάσταση του οφειλέτη, τους κινδύνους και τις αδυναμίες εξυπηρέτησης χρεών, και να υιοθετήσουν ενόψει της πιθανής απαλλαγής από τα χρέη και ρεαλιστικότερες προσδοκίες’’. Σημειώνεται τέλος ότι προβλέπεται δε, επιπροσθέτως, η αναστολή των πλειστηριασμών της μοναδικής κατοικίας, ώστε να δοθεί η δυνατότητα στους οφειλέτες που βρίσκονται σε μόνιμη αδυναμία αποπληρωμής να αξιοποιήσουν την προστατευτική διάταξη της κυρίας κατοικίας, με την εξαίρεση αυτής από τη ρευστοποιήσιμη περιουσία, που εμπεριέχει το σχέδιο νόμου. [ΑΠΕ]
Αυτοκτονεί ένας ιατρός;... (Μια αναδημοσίευση απο το press-gr)
''Στην μνήμη του γιατρού' Δεν το πιστεύω και δεν είμαι υποχρεωμένος να αποδεχτώ την θεωρία της «προδιάθεσης» εκ των υστέρων.Ο γιατρός είναι ένας «μικρός θεός».Έτσι πιστεύει κάθε ασθενής.Η έμμονη ιδέα κάθε γιατρού είναι η παράτασης του χρόνου ζωής του ασθενούς και η διατήρηση των ανθρώπων στη ζωή.Δεν αυτοκτονεί ένας γιατρός ,γιατί τότε δεν θα παραταθεί ούτε θα διατηρηθεί η ζωή των ανθρώπων.Ο Θεός προόρισε τους ιατρούς να θεραπεύουν, όπως προσδοκούσε από τους αγρότες να καλλιεργούν τη γη.Ο Θεός δεν είχε την πρόθεση να επιτρέψει να παραμείνει η γη ακαλλιέργητη, πολύ δε περισσότερο να αφήσει τη νόσο να εξελίσσεται αθεράπευτη.Ο Θεός εναντιώνεται στη νόσο, στο πόνο και τον θάνατο, ο ιατρός είναι το μέσο του θεού.Τι συνιστά τον ιατρό και ποιά είναι τα καθήκοντά απέναντι στους ασθενείς του?Ανθρωπιά, φιλικότητα και φιλανθρωπία, συνιστούν συγκεκριμένες υποχρεώσεις του ιατρού.Η ηθική, είναι συμφυής με την ιατρική και όχι ξένη προς αυτή.Όταν υπηρετούν την πολιτεία, οι ιατροί μπορεί να μάχονται, ως στρατιώτες, κατά των εχθρών της πολιτείας, αλλά υπό την ιδιότητα του ιατρού δεν πρέπει να βλάπτουν κανένα και οφείλουν να μην κάνουν διακρίσεις μεταξύ εχθρών και φίλων.Ο Ιπποκρατικός όρκος στόχευε πρωτίστως στη διασφάλιση του κύρους της ιατρικής και των λειτουργών της μάλλον, παρά στην προαγωγή του καλού του ασθενούς αυτό καθ΄ εαυτόΠροφανώς ο όρκος είναι περισσότερο ένας κώδικας εξωτερικών μάλλον παρά εσωτερικών προθέσεων.Η πεποίθησή μου είναι η ενότητα όλων των λογικών όντων και η θεμελιώδης ισότητα όλων των ανθρώπων.Η ιατρική, «είναι η γνώση του πώς θεραπεύεις και όχι του πώς βλάπτεις». Οι ιατροί, επιτελούν πλημμελώς τα καθήκοντά τους αν δεν...γνωρίζουν όλα όσα οφείλουν να γνωρίζουν, αν δεν χρησιμοποιούν τη γνώση αυτή για το καλό του πάσχοντος και, ιδιαίτερα, αν αποτυγχάνουν να εκπληρώσουν τις ηθικές τους υποχρεώσεις.Ο ιατρός στην ιδανικότερη των περιπτώσεων θα πρέπει να είναι φιλόσοφος και να ασκεί την ιατρική από αγάπη για την ανθρωπότητα.Η ηθική που οφείλει να διέπει τον ιατρό είναι συνυπάρχουσα, παρεπίπτουσα και όχι απαραίτητη. Αυτό το οποίο προσδοκάται από τον ιατρό είναι να ασκεί πολύ καλά την ιατρική.Ενημερώθηκα και πραγματικά τα πληρούσε όλα τα ανωτέρω ο συνάδελφος.Η υγεία και οι νόσοι του πληθυσμού των κοινωνιών είναι άμεσα συναρτημένα με τις κοινωνικές συνθήκες διαβίωσης των ατόμων.Έτσι το νοσοκομείο «ΑΤΤΙΚΟΝ» το κόσμημα της Δυτικής Αττικής με διάψευσε, ότι ήταν το νοσοκομείο των δυτικών προαστίων.Η αγάπη του χρήματος, η επιδίωξη της κοινωνικής διάκρισης και καταξίωσης , είναι ασυμβίβαστα με το λειτούργημα του ιατρού, όχι όμως για το «ΑΤΤΙΚΟΝ» νοσοκομείο.Ο ανταγωνισμός και το προσωπικό όφελος υιοθετήθηκε από ομάδα γιατρών στην άσκηση του επαγγέλματός τους στο «ΑΤΤΙΚΟΝ» νοσοκομείο.Το επιχειρηματικό μοντέλο της σύγχρονης ιατρικής πρακτικής δημιουργεί αναπόφευκτα μία ηθική των εξωτερικών εντυπώσεων.Έχουν τεθεί δυστυχώς ελαττωματικά θεμέλια σε αυτά τα «γωνιακά νοσοκομεία με τις μεγάλες βιτρίνες».Στελεχώθηκαν λάθος, από ανθρώπους ,φιλόδοξους, καιροσκόπους, καριερίστες.Συγκεντρώθηκε η εξουσία σε άτομα που σκοπός τους ήταν το βόλεμα των ημετέρων , δημιουργώντας την αυλή των κολάκων τους, για να γεύονται την καθημερινή ματαιοδοξία τους.Δεν σκοπεύω να γίνω γραφικός καταγγέλλοντας εκ νέου την ασυδοσία της πολιτείας ,που παρέδωσε ένα δημόσιο νοσοκομείο ΕΣΥ στα χέρια «επαγγελματιών της υγείας» και το μετέτρεψαν σε ιδιωτικό με την στελέχωση από ιδιώτες γιατρούς, που εφημερεύουν, χειρουργούν και προϊστανται ακόμη και σε δημόσιο κέντρο εξωσωματικής μέσα στο νοσοκομείο.Η διοίκηση έχει τις καταγγελίες, η δικαιοσύνη έχει τις μηνύσεις.Οι γιατροί δε του ΕΣΥ υπό διωγμό στο «Πανεπιστημιακό Νοσοκομείο».Ο αριθμός των ολοένα και αυξάνει, η δυσαρέσκεια μεγαλώνει, η δυσοσμία της ανομίας και αυθαιρεσίας αναβλύζει με την ελπίδα να ερεθίσει κάποια ευαίσθητα και υπεύθυνα ρουθούνια.Δεν αυτοκτονεί ένας μάχιμος γιατρός και μάλιστα εν ώρα μάχης-εφημερίας.Τότε τι θα γίνει ο ασθενής;Αυτό που σκοτώνει καθημερινά ένα γιατρό, ένα επιστήμονα, ένα ευαίσθητο άνθρωπο, είναι το τσαλάκωμα της αξιοπρέπειάς του, η υποτίμησή του, η απαξίωσή του, η ειρωνεία, ο χλευασμός από ανωτέρους τους που στην αρχή τους πιστεύει, σέβεται, υποχωρεί, συμβιβάζεται και τέλος καταλαβαίνει , ότι δεν άξιζε τον κόπο θυσιών ,αλλά ούτε και ο τίτλος των,του δασκάλου του καθηγητή.Στις κρίσεις των εξελίξεων των γιατρών στο «ΑΤΤΙΚΟΝ» νοσοκομείο, συνάντησα ,για πρώτη φορά ένα ευγενή, σοβαρό συνάδελφο τον Ε.Κατσιμάνη.Ήταν ο εισηγητής μου.Σας γνωρίζω μου είπε, ήσασταν κάποτε επιμελητής στο νοσοκομείο «ΑΛΕΞΑΝΔΡΑ» ήμουν τότε ειδικευόμενος.Είσαι ένας από τους εισηγητές μου κ. Κατσιμάνη του είπα και του έσφιξα το χέρι.Ποτέ δεν φαντάστηκα, ότι ήταν η πρώτη και τελευταία φορά που τον έβλεπα.Μου εξήγησε ότι του ασκούνται πιέσεις από το διευθυντικό περιβάλλον να μη προβεί στην εισήγηση.Του εξήγησα ότι ο νόμος αφορά γιατρούς του ΕΣΥ και όπως εμείς δεν συμμετέχουμε στις εξελίξεις των πανεπιστημιακών το ίδιο ισχύει και για αυτούς.Μου απολογήθηκε αμήχανα, ότι δεν μπορεί να παραβεί την εντολή του, γιατί προφανώς θα είχε την ίδια τύχη με εμένα που εξαναγκάστηκα σε απόσπαση.Τον προέτρεψα να μου κάνει αρνητική εισήγηση για να προχωρήσουν οι διαδικασίες.Μου είπε ότι δεν γίνεται γιατί είχε διαβάσει το βιογραφικό μου.Του απάντησα να πράξει κατά συνείδηση.O Οδυσσέας
Καταιγισμός ρεπορτάζ και σχολίων για την Ελλάδα στον σημερινό ευρωπαϊκό τύπο. Παραθέτουμε χαρακτηριστικά αποσπάσματα. Η ισπανική εφημερίδα El Pais αναφέρεται στις ευθύνες των χρηματοπιστωτικών οίκων αξιολόγησης: «Η επέκταση της κρίσης δεν περιορίζεται μόνον στην Ελλάδα. Ο οίκος αξιολόγησης Standard & Poor’s υποβάθμισε την Ισπανία όσον αφορά τις χρηματοπιστωτικές της προοπτικές, χαρακτηρίζοντάς τις ‘αρνητικές’. Πρόκειται για μια προειδοποίηση που σημαίνει ότι προσεχώς ενδέχεται να υποβαθμιστεί και άλλο η αξιοπιστία της Ισπανίας. Η απόφαση αυτή είναι υπερβολική, καθώς το δημόσιο έλλειμμα της Ισπανίας είναι ένα από τα χαμηλότερα της ΕΕ. Η κατάσταση στην Ελλάδα είναι πιο σοβαρή….μια χρεοκοπία της Ελλάδας θα ισοδυναμούσε με καταστροφή για το ευρώ και τους πιστωτές στη Γαλλία και τη Γερμανία. Αλλά οι πιθανότητες μιας τέτοιας εξέλιξης είναι ελάχιστες.» Η γερμανική Süddeutsche Zeitung υπογραμμίζει: «Με τα κράτη μπορεί να συμβεί ό,τι συνέβη και με τις τράπεζες: να χάσουν την αξιοπιστία τους και να καταρρεύσουν. Για να εμποδίσουν μια τέτοια εξέλιξη τα κράτη–μέλη της ΕΕ δεν τους μένει τίποτε άλλο από το να στηρίξουν την Ελλάδα. Άμεση οικονομική βοήθεια ή ανάληψη μέρους των χρεών της απαγορεύονται σαφέστατα από τη Συνθήκη του Μάαστριχτ, αλλά οι υπουργοί Οικονομικών της ΕΕ συμφώνησαν πριν από μερικούς μήνες σε ένα απόρρητο σχέδιο διαχείρισης της κρίσης, ώστε σε περίπτωση ανάγκης να συνδράμουν τις χώρες-μέλη της ευρωζώνης που πλήττονται από την κρίση. Και όπως στην περίπτωση της Λετονίας και της Ουγγαρίας, που δεν ανήκουν καν στην ευρωζώνη, θα μπορούσαν να καλέσουν σε βοήθεια ακόμη και το Διεθνές Νομισματικό Ταμείο (ΔΝΤ), εάν χρειαστεί.» Γιατί θέλουν την παραδειγματική τιμωρία της Ελλάδας; «Το δημόσιο χρέος της Ελλάδας είναι υψηλό, αλλά όχι ασυνήθιστα υψηλό», παρατηρεί η γερμανική αριστερή εφημερίδα Junge Welt διατυπώνοντας μια ενδιαφέρουσα θεωρία: «Το έλλειμμα της Ελλάδας έχει υπερβεί το 10% του ΑΕΠ, αλλά υπάρχουν και άλλες χώρες –π.χ. οι ΗΠΑ- που στο πλαίσιο της οικονομικής κρίσης είδαν τα ελλείμματά τους να αυξάνονται. Στην περίπτωση της Ελλάδας ζητούμενο είναι η παραδειγματική τιμωρία. Κατ` αρχήν για να εξαναγκαστεί η σοσιαλδημοκρατική κυβέρνηση του ΠΑΣΟΚ να αποστασιοποιηθεί από τις προεκλογικές της υποσχέσεις. Οι δραστικές περικοπές που αποφασίστηκαν δεν αρκούν. Στο πεδίο των μισθών, οι οποίοι σημείωσαν άνοδο τα τελευταία χρόνια στην Ελλάδα, θα πρέπει να ισχύσουν γερμανικές συνθήκες. Κατά δεύτερο λόγο η υπόθεση αυτή είναι μια δοκιμασία για την ΟΝΕ. Πριν καν χρεοκοπήσει η Ελλάδα οι χώρες-μέλη της ευρωζώνης θα κανονίσουν ένα όμορφο και μεγάλο δάνειο, στα πρότυπα του Διεθνούς Νομισματικού Ταμείου (ΔΝΤ), για το οποίο οι Έλληνες οφείλουν να αιμορραγήσουν», επισημαίνει χαρακτηριστικά η εφημερίδα. Οι χώρες που βρίσκονται στα πρόθυμα της χρεοκοπίας θέλουν τη βοήθεια και όχι το μαστίγιο του ΔΝΤ Η γαλλική Le Monde υπενθυμίζει: «Πριν από την εισαγωγή του ευρώ η Ομοσπονδιακή Τράπεζα της Γερμανίας είχε προειδοποιήσει για τους κινδύνους που ελλοχεύουν, εάν ενταχθούν στην ευρωζώνη χώρες της Νότιας Ευρώπης, τις οποίες χαρακτήρισε ανενδοίαστα ‘κλαμπ μεντιτερανέ’. Οι προειδοποιήσεις αυτές δεν εισακούστηκαν. Οι πολιτικοί λόγοι ένταξης αυτών των χωρών στην ευρωζώνη υπερίσχυσαν….Στη θεωρία απαγορεύει η συνθήκη του Μάαστριχτ κάθε βοήθεια σε χρεοκοπημένη χώρα της ευρωζώνης, αλλά στην πράξη θα είναι δύσκολο για τους Βορειοευρωπαίους και την Ευρωπαϊκή Κεντρική Τράπεζα (ΕΚΤ) να αφήσουν μια χώρα της ευρωζώνης να καταρρεύσει, καθώς μια τέτοια εξέλιξη θα προκαλούσε μια σοβαρή κρίση αξιοπιστίας προς το ευρώ.» Τέλος, η επίσης γαλλική Liberation διευκρινίζει ποιες είναι οι ευθύνες των πολιτικών και του ΔΝΤ: «Μπορούμε να κατηγορήσουμε την Ελλάδα για κακοδιαχείριση του δημόσιου ελλείμματος, αλλά εάν κάνουμε μια σύγκριση σε παγκόσμιο επίπεδο δεν είναι μόνον οι Έλληνες πολιτικοί υπεύθυνοι για αυτή την καταστροφή. Ένοχος είναι το χρηματοπιστωτικό κατεστημένο. Οι πολιτικοί μπορούν να λειτουργήσουν μόνον σαν πυροσβέστες, τη φωτιά όμως την έβαλαν οι τραπεζίτες. Με άλλα λόγια: δεν πρέπει να τιμωρηθούν οι χώρες που βρίσκονται στα πρόθυρα χρεοκοπίας σαν να ήταν αυτοί οι κακοί μαθητές, αλλά οι χρηματοπιστωτικές αγορές. Αντίθετα οι χώρες αυτές αξίζουν τη βοήθεια και όχι το μαστίγιο του ΔΝΤ, που μεσούσης της οικονομικής καταιγίδας έκανε πρώτο λόγο για ανάκαμψη της οικονομίας», παρατηρεί η γαλλική εφημερίδα.Deutche Welle
Μια νέα έρευνα, που δημοσιεύτηκε στο Βρετανικό Ιατρικό Περιοδικό (British Medical Journal), αμφισβητεί κατά πόσο είναι όντως αποτελεσματικό το αντι-ιικό φάρμακο "Ταμιφλού" στην πρόληψη των επιπλοκών της γρίπης, όπως η πνευμονία, παρόλο που οι υπηρεσίες υγείας πολλών κρατών ανά τον κόσμο έχουν δημιουργήσει μεγάλα αποθέματα και το χρησιμοποιούν ευρέως εναντίον της νέας γρίπης, θεωρώντας ότι βοηθά να μειωθούν οι εισαγωγές στα νοσοκομεία και οι θάνατοι λόγω επιπλοκών.Σύμφωνα με τους ερευνητές, υπό τον Κρις Ντελ Μαρ του πανεπιστημίου Μποντ της Αυστραλίας, οι οποίοι μελέτησαν τις μέχρι τώρα κλινικές δοκιμές του φαρμάκου, το φάρμακο συντομεύει πράγματι κατά μια μέρα περίπου τα συμπτώματα της γρίπης, αλλά υπάρχουν ελάχιστες ενδείξεις ότι το "Ταμιφλού" (εμπορική ονομασία του φαρμάκου oseltamivir) σταματά τις επικίνδυνες επιπλοκές του κατώτερου αναπνευστικού συστήματος (π.χ. πνευμονία) στους υγιείς ανθρώπους που μολύνονται με τη γρίπη. Όπως αναφέρουν οι ερευνητές, το φάρμακο "εμφανίζει μέτρια επίδραση στη μείωση των συμπτωμάτων της γρίπης, καθώς και αναποτελεσματικότητα σε, κατά τα άλλα, υγιείς ενήλικες", σύμφωνα με τα πρακτορεία Ρόιτερ και Γαλλικό και τους "Τάιμς του Λονδίνου".Οι ερευνητές επισημαίνουν ότι υπάρχουν ανεπαρκή δημοσιευμένα δεδομένα που να αποδεικνύουν ότι το "Ταμιφλού" (η κατανάλωση του οποίου έχει αυξηθεί κατακόρυφα διεθνώς μετά το ξεκίνημα της πανδημίας) μειώνει τις επιπλοκές στους, κατά τα άλλα υγιείς, ασθενείς που κόλλησαν τη γρίπη.Λόγω της έλλειψης επαρκώς στοιχείων, οι επιστήμονες δηλώνουν ότι δεν έχουν εμπιστοσύνη στους ισχυρισμούς της κατασκευάστριας ελβετικής εταιρίας Ροσέ (Roche) ότι το φάρμακο μειώνει τον κίνδυνο επιπλοκών στους, κατά τα άλλα, υγιείς ενήλικους με γρίπη. Επίσης αναφέρουν ότι το "Ταμιφλού" δεν πρέπει να χρησιμοποιείται πλέον σε θεραπείες ρουτίνας της εποχικής γρίπης και, παράλληλα, καλούν τις κυβερνήσεις να κάνουν νέες μελέτες για να ελέγξουν την ασφάλεια φαρμάκων όπως το "Ταμιφλού", που αποκαλούνται "αναστολείς νευραμινιδάσης".
ΞΕΚΙΝΕΙΣΤΕ ΠΡΩΤΑ ΑΠΟ ΤΑ golden boys Κ.ΤΡΙΣΕ ΚΑΙ ΜΗΝ ΑΓΓΙΖΕΤΕ ΤΟΥΣ ΜΙΣΘΩΤΟΥΣ... ΑΡΚΕΤΑ ΕΧΟΥΝ ΠΛΗΡΩΣΕΙ...
«Συνταγή Ιρλανδίας», με μείωση μισθών και δημοσίων δαπανών συστήνει για την Ελλάδα ο πρόεδρος της Ευρωπαϊκής Κεντρικής Τράπεζας, Ζαν Κλοντ Τρισέ. «Εδειξε τα δόντια του» στην Ελλάδα χθες ο πρόεδρος της ΕΚΤ Ζαν Κλοντ Τρισέ. Πρότεινε στην κυβέρνηση να ακολουθήσει τη συνταγή της Ιρλανδίας Ο κεντρικός τραπεζίτης υπέδειξε στην κυβέρνηση να λάβει «γενναίες αποφάσεις», αντίστοιχες των σκληρών μέτρων που αναγκάστηκε να υιοθετήσει η Ιρλανδία, προκειμένου να περιορίσει το εκρηκτικό της δημοσιονομικό έλλειμμα, που πλησιάζει το 12% του ΑΕΠ. Μιλώντας στο Ευρωπαϊκό Κοινοβούλιο χαρακτήρισε «κρίσιμη» και «απαιτητική» την κατάσταση που έχει διαμορφωθεί στην Ελλάδα, προσθέτοντας ότι θα χρειαστούν «γενναίες αποφάσεις». Ηδη από χθες τα ελληνικά ομόλογα δέχονται ένα δεύτερο κύμα κερδοσκοπικής επίθεσης, η οποία είχε ως αποτέλεσμα να εκτοξευτεί για μία ακόμη φορά το περιθώριο (spread) στο 1,92%, με αφορμή την προειδοποίηση της Standard & Poors για υποβάθμιση της πιστοληπτικής ικανότητας της χώρας. Οι χθεσινές εξελίξεις τόσο στην αγορά ομολόγων όσο και με τη θεραπεία-σοκ, ανάλογη αυτής που πρόκειται να εφαρμόσει και ο «ημιθανής κέλτικος τίγρης», σηματοδοτούν το πρόωρο τέλος της άτυπης «περιόδου χάριτος» που είχε λάβει η χώρα μας ύστερα από τον συντονισμό της κυβέρνησης με τον αντιπρόεδρο της Ευρωπαϊκής Κεντρικής Τράπεζας Λουκά Παπαδήμο. Ταυτοχρόνως, οι «παραινέσεις» Τρισέ διέλυσαν κάθε προσδοκία για «ήπια προσαρμογή» της οικονομίας. Είναι πλέον σαφές ότι τόσο η ΕΚΤ όσο και πιθανότατα η Κομισιόν, απαιτούν από τη χώρα μας, προκαταβολικώς μάλιστα, να καταβάλει «επώδυνο αντίτιμο», προκειμένου να παράσχουν τη στήριξή τους στην οικονομία, όταν και εφόσον απαιτηθεί. Ο κ. Τρισέ έδωσε χθες το στίγμα σε ερώτηση του ευρωβουλευτή του ΣΥΡΙΖΑ Ν. Χουντή, αναφέροντας ότι « σωστά η κυβέρνηση της Ιρλανδίας έλαβε σκληρές αποφάσεις», προσθέτοντας ότι «ανάλογα μέτρα και αποφάσεις θα πρέπει να λάβει και η Ελλάδα, τα οποία καθορίζονται από τις ίδιες συνθήκες (σ.σ. με αυτές που επικρατούν στην Ιρλανδία). Εξέφασε την ελπίδα του ότι «η ελληνική κυβέρνηση θα έχει τη δυνατότητα να λάβει τέτοιες αποφάσεις». Στο 1,92% το spread Την ίδία ώρα στην Αθήνα είχε στηθεί για μία ακόμη φορά ένα παιγνίδι κερδοσκοπίας με θύμα τα ελληνικά ομόλογα και το κόστος δανεισμού του Δημοσίου. Από το νωρίς χθες το πρωί το περιθώριο των ελληνικών ομολόγων είχε αρχίσει να διευρύνεται, με αποτέλεσμα να ξεπεράσει το απόγευμα το 1,92% από 1,8% που είχε κλείσει την Παρασκευή. Λύση στο «μυστήριο» δόθηκε νωρίς το απόγευμα, όταν ο διεθνής οίκος αξιολόγησης Standard and Poor's προειδοποίησε για επικείμενη υποβάθμιση της πιστοληπτικής ικανότητας της χώρας, στην περίπτωση που θεωρήσει ότι το πρόγραμμα που θα υποβάλει η κυβέρνηση στις Βρυξέλλες δεν είναι ρεαλιστικό. Ηδη η χώρα βρίσκεται στο «τελευταίο σκαλοπάτι» (Α-) της ευρωζώνης. Ετσι, μία υποβάθμιση στο ΒΒΒ+ θα έχει ως αποτέλεσμα τα ελληνικά ομόλογα να μη θεωρούνται πλέον από τα πλέον αξιόπιστα παγκοσμίως. Είναι ενδεικτικό ότι η ΕΚΤ αποφάσισε να δέχεται ως ενέχυρο για χρηματοδοτήσεις ομολόγα αντίστοιχης διαβάθμισης μόνο μετά τη χαλάρωση των κριτηρίων στην οποία προχώρησε πιεζόμενη από τη διεθνή κρίση ρευστότητας. * Τις δυσοίωνες προοπτικές που διαγράφονται μετά ταύτα στο μέτωπο του δημοσίου δανεισμού εξέτασαν χθες ο υπουργός Οικονομίας Γ. Παπακωσταντίνου με τον καθ' ύλην αρμόδιο πρόεδρο του Οργανισμού Διαχείρισης Δημοσίου Χρέους Σπ. Παπανικολάου. Σύμφωνα με πληροφορίες, το Ελληνικό Δημόσιο προς το παρόν δεν αντιμετωπίζει το ενδεχόμενο να προσφύγει για δανεισμό στις αγορές. Προσανατολίζεται, ωστόσο, να καλύψει τα όποια ανοίγματα εμφανιστούν με βραχυπρόθεσμο δανεισμό. Να συνάψει δηλαδή δάνεια με χρονική διάρκεια έως μίας εβδομάδας. Με τέτοια δάνεια το υπουργείο Οικονομικών άντλησε στις αρχές του έτους περί τα 43 δισ.ευρώenet
Επιβεβαιώθηκε με την κατάθεση του νομοσχεδίου στη Βουλή, το ότι πριν από τα Χριστούγεννα θα καταβληθεί σε 2,55 εκατομμύρια Έλληνες η πρώτη δόση του επιδόματος κοινωνικής αλληλεγγύης. Η κύρια αλλαγή είναι ότι καταργούνται τα εισοδηματικά κριτήρια για τους ανέργους του ΟΑΕΔ που δικαιούνται πλέον το επίδομα καθώς επίσης και πως οι οικογενειάρχες που ανήκαν πέρυσι στα εισοδηματικά κριτήρια του επιδόματος και φέτος είναι άνεργοι θα εισπράξουν το επίδομα δύο φορές. Αναλυτικά όλα τα κριτήρια που θα πρέπει να πληρούν οι πολίτες για να εισπράξουν το βοήθημα έχουν ως εξής: Όπως προκύπτει από το σχέδιο νόμου, η πρώτη δόση θα πρέπει να καταβληθεί μέχρι το τέλος του 2009 ενώ η δεύτερη δόση μέχρι τον Ιούνιο του 2010. Το επίδομα θα είναι αφορολόγητο ενώ δεν θα συνυπολογίζεται ως εισόδημα για την χορήγηση άλλων επιδομάτων (ΕΚΑΣ κλπ). Αυτό πρακτικά σημαίνει ότι ο συνταξιούχος του ΕΚΑΣ, δεν κινδυνεύει να χάσει το Επιδόμα Κοινωνικής Αλληλεγγύης λόγω του βοηθήματος. Σύμφωνα με τις ανακοινώσεις της κυβέρνησης, οι 2,55 εκατομμύρια δικαιούχοι ανήκουν στις ακόλουθες εννέα κατηγορίες: ►1.Οικογένειες με εισοδήματα τα οποία προέρχονται από μισθούς και αγροτικά επαγγέλματα ►2.Συνταξιούχοι που λαμβάνουν σύνταξη από τον ΟΓΑ ►3.Συνταξιούχοι δικαιούχοι του ΕΚΑΣ ►4.Χαμηλοσυνταξιούχοι που λαμβάνουν σύνταξη χηρείας, γήρατος, αναπηρίας κλπ και δεν λαμβάνουν ΕΚΑΣ ►5.Άτομα με ειδικές ανάγκες που λαμβάνουν προνοιακά επιδόματα ►6.Νεφροπαθείς που λαμβάνουν διατροφικό επίδομα ►7.Απροστάτευτα παιδιά του νόμου 4051/1960 και του ΠΔ 108/83 ►8.Οικονομικά αδύνατοι (άποροι) δικαιούχοι βιβλιαρίου ανασφάλιστου του ν.δ 57/1973 ►9.Άνεργοι εγγεγραμμένοι στα μητρώα του ΟΑΕΔ Υπάρχουν κάποιοι οι οποίοι ενδέχεται να πληρούν τα κριτήρια ένταξης σε δύο κατηγορίες. Ξεκαθαρίζεται ότι θα εισπράξουν το επίδομα μία φορά και πάντοτε το υψηλότερο ποσό. Αναλυτικά: ►Οικογένειες με εισοδήματα τα οποία προέρχονται από μισθούς και αγροτικά επαγγέλματα Σε αυτή την κατηγορία, ανήκουν 444.500 δικαιούχοι οι οποίοι θα εισπράξουν από 700 έως 1.300 ευρώ ανάλογα με την οικογενειακή τους κατάσταση. Σύμφωνα με τις τελευταίες αλλαγές, οι οικογενειάρχες που ανήκαν πέρυσι στις παρακάτω κατηγορίες και φέτος είναι άνεργοι, θα εισπράξουν το επίδομα δύο φορές. Οι προϋποθέσεις που πρέπει να πληρούν για να εισπράξουν το επίδομα, είναι: 1.να έχουν τουλάχιστον ένα παιδί. To παιδί θα πρέπει να θεωρείται προστατευόμενο μέλος με βάση τις φορολογικές διατάξεις. Αυτό σημαίνει ότι εξαιρούνται παιδιά τα οποία έχουν το δικό τους εισόδημα.Προστατευόμενα μέλη θεωρούνται τα παιδιά ηλικίας έως 18 ετών όπως επίσης και τα παιδιά έως 25 ετών υπό την προϋπόθεση ότι σπουδάζουν. 2.να πληρούν συγκεκριμένα εισοδηματικά κριτήρια και 3.το εισόδημά τους θα πρέπει να προέρχεται κυρίως από μισθούς ή αγροτικά εισοδήματα. Αυτό σημαίνει ότι εξαιρούνται όλοι όσοι δεν έχουν παιδιά, οι εισοδηματίες, και οι ελεύθεροι επαγγελματίες. Σύμφωνα με το σχέδιο νόμου, το εισόδημα από μισθούς θα πρέπει να είναι τουλάχιστον το 50% του συνολικού εισοδήματος. Δηλαδή, ο μισθωτός των 400 ευρώ με ένα παιδί ο οποίος εισπράττει και ένα ενοίκιο 300 ευρώ τον μήνα, θα επιδοτηθεί καθώς το μισό του εισόδημα προέρχεται από μισθωτές υπηρεσίες, έχει ένα παιδί, και δεν υπερβαίνει το εισοδηματικό κριτήριο. Αναλυτικά τα εισοδηματικά κριτήρια που θα πρέπει να πληρούνται, φαίνονται στον ακόλουθο πίνακα: Ποιοι δικαιούνται το επίδομα οικογενειακής αλληλεγγύης A. Οικογένειες με συνολικό οικογενειακό εισόδημα που προέρχεται κατά κύριο λόγο από μισθούς και αγροτικά εισοδήματα Αριθμός παιδιών Ανώτατο όριο συνολικού εισοδήματος Αρ. δικαιούχων Eνίσχυση (σε €) Συνολική δαπάνη (εκατ. €) 1 15.000 197.500 700 138,25 2 16.500 194.500 800 155,6 3 22.000 39.500 1.000 39,5 4 23.500 9.000 1.100 9,9 5 25.000 2.500 1.200 3 6 και άνω 26.500 1.500 1.300 1,95 Σύνολο 444.500 348,2 ΠΡΟΣΟΧΗ: Λαμβάνεται υπόψη το συνολικό οικογενειακό εισόδημα. Αυτό σημαίνει ότι θα προστεθούν τα εισοδήματα των δύο συζύγων αλλά και των παιδιών, εφόσον υπάρχουν. Ως βάση υπολογισμού θα χρησιμοποιηθούν τα εισοδήματα που εμφανίσαμε στις φετινές φορολογικές δηλώσεις και τα οποία αφορούν στα εισοδήματα του 2008. ►Συνταξιούχοι που λαμβάνουν σύνταξη από τον ΟΓΑ Ο αριθμός των δικαιούχων ανέρχονται σε 810.000 ενώ το ποσό που θα εισπράξουν, φτάνει στα 300 ευρώ. Οι συνταξιούχοι του ΟΓΑ, θα πρέπει να πληρούν τα τρία βασικά κριτήρια χορήγησης του ΕΚΑΣ (το οποίο δεν δικαιούνται ως συνταξιούχοι του ΟΓΑ). Τα τρία αυτά κριτήρια είναι τα εξής: 1.Εισόδημα αποκλειστικά από συντάξεις: 8.060,44 ευρώ 2.Ατομικό εισόδημα: 9.403,85 ευρώ 3.Οικογενειακό εισόδημα: 14.633,56 ευρώ ΠΡΟΣΟΧΗ: Τα τρία κριτήρια πρέπει να πληρούνται ταυτόχρονα. Αυτό σημαίνει ότι αποκλείονται οι συνταξιούχοι που έχουν σύζυγο με εισοδήματα άνω των ορίων που προαναφέρθηκαν. ►Συνταξιούχοι δικαιούχοι του ΕΚΑΣ Είναι 380.000 δικαιούχοι οι οποίοι επίσης θα εισπράξουν από 300 ευρώ ο καθένας. Θα πρέπει να εισπράττουν το ΕΚΑΣ κατά την ημερομηνία ενεργοποίησης του νόμου, δηλαδή κατά την ημερομηνία δημοσίευσής του στο ΦΕΚ. ►Χαμηλοσυνταξιούχοι που λαμβάνουν σύνταξη χηρείας, γήρατος, αναπηρίας κλπ και δεν λαμβάνουν ΕΚΑΣ Για να πάρει κάποιος το ΕΚΑΣ, θα πρέπει να πληροί και συγκεκριμένο ηλικιακό κριτήριο. Έτσι, συνταξιούχοι γήρατος ή χηρείας δεν λαμβάνουν το ΕΚΑΣ αν δεν έχουν συμπληρώσει το 60ο έτος της ηλικίας τους. Αυτή την κατηγορία πολιτών, η κυβέρνηση θέλει να τη συμπεριλάβει στη λίστα αυτών που θα πάρουν το επίδομα. Πρόκειται για περίπου 170.000 άτομα τα οποία θα εισπράξουν 400 ευρώ ο καθένας. Απαραίτητη προϋπόθεση για τους δικαιούχους της κατηγορίας, είναι να μην υπερβαίνουν τα εισοδηματικά κριτήρια χορήγησης του ΕΚΑΣ. (ατομικό εισόδημα 9043 ευρώ και οικογενειακό 14.633 ευρώ). ►Άτομα με ειδικές ανάγκες που λαμβάνουν προνοιακά επιδόματα Είναι περίπου 185.000 άτομα τα οποία θα εισπράξουν από 400 ευρώ. ►Νεφροπαθείς που λαμβάνουν διατροφικό επίδομα Οι δικαιούχοι ανέρχονται σε 13.000 και θα εισπράξουν και αυτοί 400 ευρώ. Μοναδική προϋπόθεση είναι οι νεφροπαθείς να εισπράττουν το διατροφικό επίδομα. ►Απροστάτευτα παιδιά του νόμου 4051/1960 και του ΠΔ 108/83 Τα 25.000 παιδιά της κατηγορίας θα πάρουν επίδομα 400 ευρώ. Δικαιούχοι είναι όσοι: λαμβάνουν κατά την 3η Νοεμβρίου 2009 την ενίσχυση των απροστάτευτων παιδιών.πληρούν τα εισοδηματικά κριτήρια χορήγησης του ΕΚΑΣ (ατομικό εισόδημα 9403 ευρώ και οικογενειακό 14.633 ευρώ). ►Οικονομικά αδύνατοι (άποροι) δικαιούχοι βιβλιαρίου ανασφάλιστου του ν.δ 57/1973 Οι δικαιούχοι ανέρχονται σε 100.000 και θα πάρουν 400 ευρώ. Θα πρέπει να κατέχουν το βιβλιάριο ανασφάλιστου στις 3 Νοεμβρίου. ►Άνεργοι εγγεγραμμένοι στα μητρώα του ΟΑΕΔ Υπολογίζονται σε περίπου 400.000 και επίσης θα εισπράξουν 400 ευρώ. Θα πρέπει όμως να ανήκουν σε μια από τις παρακάτω κατηγορίες κατά την 3η Νοεμβρίου του 2009: 1.Να είναι εγγεγραμμένοι στα μητρώα του ΟΑΕΔ 2.Να επιδοτούνται λόγω ανεργίας από τον ΟΑΕΔ και το επίδομα να μην υπερβαίνει το ποσό του βασικού επιδόματος ανεργίας όπως καθορίζεται στο άρθρο 21 παρ 3 του ν.δ 2961/1954 προσαυξημένου λόγω οικογενειακών βαρών σύμφωνα με την παράγραφο 5 του ίδιου άρθρου 3.Να είναι άνεργοι και να δικαιούνται για το έτος 2009 το ειδικό βοήθημα του άρθρου 22 παρ. 6 του 1836/1989 4.Είναι εγγεγραμμένοι ως άνεργοι στους καταλόγους προσφερομένων προς εργασία του Γραφείου Ευρέσεως Ναυτικής Εργασίας και των παραρτημάτων του εφόσον δικαιούνται επιδότηση για το λόγο αυτό. enet
Προσδιορίστηκαν τα πεδία αλλαγών στο Ασφαλιστικό Με άμεσους φόρους η χρηματοδότηση του «κουμπαρά» για το Ασφαλιστικό
Εννέα τομείς στους οποίους απαιτούνται δομικές αλλαγές στο Ασφαλιστικό προσδιόρισε ο υπουργός Εργασίας Ανδρέας Λοβέρδος. Περιλαμβάνονται διαδοχική ασφάλιση, ενοποιήσεις ταμείων, βαρέα και ανθυγιεινά και ταμείο για την αλληλεγγύη των γενεών. Τον Ιούνιο θα είναι έτοιμο το ασφαλιστικό νομοσχέδιο. Μεταξύ άλλων, υπογράμμισε την ανάγκη μηχανοργάνωσης για την αντιμετώπιση της εισφοροδιαφυγής. Τόνισε δε, ότι το τελικό πόρισμα θα αξιολογηθεί από το υπουργείο Εργασίας.Τα εννέα επίπεδα που προτείνονται για μελέτη και συγκεκριμενοποίηση είναι τα ακόλουθα:1. Διαχωρισμός ανταποδοτικής - αναλογικής σύνταξης από την κοινωνική2. Θεσμοθέτηση βασικής σύνταξης ως κοινής αφετηρίας για όλες τις κύριες συντάξεις με παράλληλη εξάλειψη των κινήτρων πρόωρης εξόδου από την εργασία 3. Λείανση αδικιών στη διαδοχική ασφάλιση4. Σύσταση πρωτοβάθμιας φροντίδας υγείας5. Ενοποίηση των ασφαλιστικών ταμείων σε τρία (μισθωτοί, αυτοαπασχολούμενοι και αγρότες) σε μια δεκαετία 6. Ενίσχυση των κινήτρων εθελοντικής παραμονής στην εργασία μετά τη συνταξιοδότηση7. Θέσπιση ενιαίου καθεστώτος για βαρέα και ανθυγιεινά επαγγέλματα σε δημόσιο και ιδιωτικό τομέα8. Καθιέρωση πάγιου συστήματος ρύθμισης των οφειλών των επιχειρήσεων προς τα ταμεία9. Ανασύσταση του Ταμείου Αλληλεγγύης των Γενεών που θα χρηματοδοτείται από την άμεση φορολογία Στην εισήγησή του ο κ. Λοβέρδος τόνισε ότι το ασφαλιστικό μας σύστημα, όπως είναι σήμερα, θέτει σε κίνδυνο όλα τα δικαιώματα των ασφαλισμένων, καθώς και την εθνική οικονομία. "Το έτος 2015 όπου θα έχει βγει μαζικά στη σύνταξη η γενιά όσων εισήλθαν στην αγορά εργασίας στο μέσον της δεκαετίας του 1970, θα είναι το έτος της έκρηξης του προβλήματος" είπε χαρακτηριστικά. Παράλληλα, ο υπουργός σημείωσε ότι απαιτείται μια συνολική αλλαγή του ασφαλιστικού συστήματος, "δίχως την καταφυγή στον δημαγωγικό κατακερματισμό". Όπως είπε, αρχές του νέου συστήματος το υπουργείο προτείνει να είναι ο δημόσιος και καθολικός χαρακτήρας, η βιωσιμότητα, ο εξορθολογισμός και η κοινωνική δικαιοσύνη. "Σταθερή πολιτική μας βούληση ήταν και παραμένει να μη θιγεί το σημερινό πλαίσιο παροχών προς τους ασφαλισμένους" υπογράμμισε. Από την πλευρά του ο πρόεδρος της ΓΣΕΕ, Γ. Παναγόπουλος, τόνισε ότι στο διάλογο δεν τέθηκαν θέματα για αύξηση των ορίων συνταξιοδότησης και μείωσης των συντάξεων, αλλά θέματα που διασφαλίζουν ότι δεν θα υπάρχουν χαμένα ένσημα. "Σ' αυτό θα επιμείνουμε ιδιαίτερα" κατέληξε. enet
Τα τσιγάρα που κυκλοφορούν ακόμη και στην Ελλάδα, βρέθηκαν γεμάτα μικρόβια, αρκετά από τα οποία μπορούν να αποτελέσουν πηγή μόλυνσης για τους ανθρώπους, προειδοποιούν Γάλλοι και Αμερικανοί ερευνητές. Στη μελέτη, μάλιστα, ελέγχθηκαν γνωστές μάρκες.Η έρευνα, που θεωρείται η πρώτη του είδους της διεθνώς, έγινε από επιστήμονες του Πανεπιστημίου του Μέριλαντ με επικεφαλής την καθηγήτρια της Σχολής Δημόσιας Υγείας Αμι Σάπκοτα και σε συνεργασία με ερευνητές της Σχολής Εκόλ Εντραλ της Λιόν.Οι ερευνητές χρησιμοποίησαν μεθόδους ανάλυσης του DNA για να προσδιορίσουν το συνολικό γενετικό υλικό των μικροοργανισμών που περιέχονται πάνω σε ένα τσιγάρο. Διαπίστωσαν ότι εκατοντάδες είδη βακτηρίων -μερικά των οποίων είναι γνωστό ότι προκαλούν μολύνσεις των πνευμόνων, του αίματος ή του εντέρου- βρίσκονται μέσα σε κάθε τσιγάρο, ενώ δεν απέκλεισαν ότι περαιτέρω έλεγχοι θα αυξήσουν στο μέλλον σημαντικά τον αριθμό των βακτηρίων που θα ανακαλυφθούν. Ανάμεσα στα βακτήρια που βρέθηκαν τα Acinetobacter, Bacillus, Burkholderia, Clostridium, Klebsiella, Pseudomonas aeruginosa, Serratia, Campylobacter, Proteus, Enterococcus, Staphylococcus κ.ά., μερικά από τα οποία ποτέ πριν δεν είχαν εντοπιστεί μέσα στα τσιγάρα. Οι ερευνητές σχεδιάζουν περαιτέρω έρευνες για να εξακριβώσουν κρίσιμα ερωτήματα, όπως κατά πόσο τα βακτήρια επιβιώνουν από τη διαδικασία της καύσης του καπνού και με την εισπνοή του καπνού αποικούν στο αναπνευστικό σύστημα των καπνιστών. Οι μέχρι τώρα ενδείξεις, πάντως, είναι ότι ορισμένα ανθεκτικά μικρόβια μπορούν όντως να μεταδοθούν στον άνθρωπο δια μέσω της αναπνευστικής οδού.Θεωρούν επίσης πιθανό ότι το κάπνισμα εξασθενεί το φυσικό ανοσοποιητικό σύστημα και ότι τα παθογόνα μικρόβια προέρχονται κυρίως από το περιβάλλον παρά από τα ίδια τα τσιγάρα. Για να ξεκαθαριστεί το ζήτημα, οι επιστήμονες συστήνουν πρόσθετες έρευνες. «Αν οι οργανισμοί αυτοί μπορούν να επιβιώσουν από τη διαδικασία του καπνίσματος -και πιστεύουμε ότι μπορούν- τότε μπορούν στη συνέχεια να συνεισφέρουν σε μολυσματικές και σε χρόνιες ασθένειες, τόσο στους καπνιστές όσο και σε όσους απλώς εκτίθενται στον καπνό», δήλωσε η υπεύθυνη της έρευνας Δρ Σάπκοτα. Πρόσθεσε ότι, με δεδομένο πως τα τσιγάρα χρησιμοποιούνται από περισσότερους του ενός δισεκατομμυρίου ανθρώπου παγκοσμίως, είναι κρίσιμο να μάθουμε όσο γίνεται πιο πολλά πράγματα για το βακτηριακό περιεχόμενο των τσιγάρων. Η μελέτη δημοσιεύεται στη επιστημονική επιθεώρηση Environmental Health Perspectives.πηγή: Τα Νέαonline Αναρτήθηκε από
Στα σκαριά είναι μία μεγάλη προκήρυξη για την πρόσληψη 3.127 εργαζομένων σε νοσηλευτικά ιδρύματα. Το υπουργείο Υγείας και το ΑΣΕΠ βρίσκονται σε διαρκή συνεννόηση και η προκήρυξη αυτή θα είναι η πρώτη που θα προωθηθεί αμέσως μετά την ψήφιση του νέου νόμου για το σύστημα προσλήψεων. Οι 3.127 θέσεις προέκυψαν μετά την ενοποίηση δύο διαφορετικών προκηρύξεων, καθώς συμφωνήθηκε τελικά να εκδοθεί μία μεγάλη, ενιαία προκήρυξη για την κάλυψη όλων των αναγκών σε νοσηλευτικό προσωπικό για το τρέχον έτος. Η πρώτη προκήρυξη, που είχε σταλεί μάλιστα από το ΑΣΕΠ για δημοσίευση στην Εφημερίδα της Κυβερνήσεως αλλά πάγωσε, προέβλεπε την κάλυψη 1.727 θέσεων νοσηλευτικού προσωπικού των κατηγοριών ΠΕ, ΤΕ και ΔΕ, η κατανομή των οποίων παρουσιάζεται αναλυτικά στους πίνακες που ακολουθούν. Η δεύτερη προκήρυξη αφορούσε 1.400 θέσεις νοσηλευτών όλων των κατηγοριών (ΠΕ, ΤΕ, ΔΕ και ΥΕ). Ωστόσο, μετά την απόφαση να προχωρήσει σε μία ενιαία διαδικασία η πλήρωση των θέσεων για τα νοσηλευτικά ιδρύματα, στην ενιαία προκήρυξη δεν θα περιληφθούν οι 220 θέσεις που αφορούν την κατηγορία της Υποχρεωτικής Εκπαίδευσης. Οι συγκεκριμένες θέσεις θα αντικατασταθούν από ισάριθμες θέσεις ΠΕ, ΤΕ και ΔΕ έπειτα από σχετικά αιτήματα που θα υποβάλουν οι φορείς (ήδη είναι σε εξέλιξη η συγκέντρωση των αιτημάτων). Η κατανομή που παρουσιάζουν σήμερα οι «Προσλήψεις στο Δημόσιο» αφορά τις υπόλοιπες 1.180 θέσεις, οι οποίες θα προχωρήσουν κανονικά. Ενδέχεται ωστόσο μετά την προσθήκη και των υπόλοιπων 220 θέσεων, σε κάποια νοσοκομεία να αυξηθεί ο τελικός αριθμός των προκηρυσσόμενων θέσεων. Προσόντα διορισμού Με τη νέα ενιαία προκήρυξη θα ορίζονται τα προσόντα διορισμού για τις κατηγορίες ΠΕ, ΤΕ και ΔΕ. Ειδικότερα για τις προκηρυσσόμενες θέσεις οι υποψήφιοι θα πρέπει να κατέχουν τους απαιτούμενους τίτλους σπουδών και ειδικότερα για τις θέσεις τις Πανεπιστημιακής Εκπαίδευσης θα πρέπει να έχουν: πτυχίο ή δίπλωμα Νοσηλευτικής ΑΕΙ ή το ομώνυμο πτυχίο ή δίπλωμα Ελληνικού Ανοιχτού Πανεπιστημίου ΑΕΙ ή Προγραμμάτων Σπουδών Επιλογής ΑΕΙ της ημεδαπής ή ισότιμο τίτλο σχολών της ημεδαπής ή αλλοδαπής, αντίστοιχης ειδικότητας. Οι υποψήφιοι της Τεχνολογικής Εκπαίδευσης θα πρέπει να διαθέτουν πτυχίο ή δίπλωμα Επισκεπτών Υγείας, Μαιευτικής, Νοσηλευτικής, Ραδιολογίας και Ακτινολογίας, Φυσικοθεραπείας, Ιατρικών Εργαστηρίων, Εργοθεραπείας ή Λογοθεραπείας ΤΕΙ ή το ομώνυμο πτυχίο ή δίπλωμα ΠΣΕ (ΤΕΙ) ή αντίστοιχο κατά ειδικότητας πτυχίο ή δίπλωμα ΤΕΙ ή ΠΣΕ ΤΕΙ της ημεδαπής ή ισότιμος και αντίστοιχος τίτλος της ημεδαπής ή αλλοδαπής ή το ομώνυμο ή αντίστοιχο κατά ειδικότητα πτυχίο ΚΑΤΕΕ ή ισότιμος και αντίστοιχος τίτλος της ημεδαπής ή αλλοδαπής. Για τις θέσεις Δευτεροβάθμιας Εκπαίδευσης μεταξύ άλλων απαιτείται δίπλωμα επαγγελματικής κατάρτισης της ειδικότητας Πλήρωμα Ασθενοφόρου- Διασώστης του ΙΕΚ ΕΚΑΒ ή αντίστοιχης ειδικότητας σχολής της ημεδαπής ή αλλοδαπής, δίπλωμα επαγγελματικής κατάρτισης ΙΕΚ ειδικοτήτων α) τεχνικού αυτοκινήτων οχημάτων ή β) εκπαιδευτή υποψηφίων οδηγών αυτοκινήτων ή πτυχίο Α΄ ή Β΄ κύκλου σπουδών ΤΕΕ ειδικότητας Μηχανών και Συστημάτων Αυτοκινήτου ή απολυτήριο τίτλο ενιαίου πολυκλαδικού λυκείου τμήματος Μηχανικών Αυτοκινήτων ή τεχνικής επαγγελματικής σχολής Δευτεροβάθμιας Εκπαίδευσης ειδικότητας Μηχανικών Αυτοκινήτου ή απολυτήριο τίτλο σχολής μαθητείας του ΟΑΕΔ ειδικότητας Μηχανοτεχνίτη Αυτοκινήτου ή συναφούς ειδικότητας κ.ά. Για όλες τις θέσεις των κατηγοριών ΠΕ και ΤΕ απαιτείται η γνώση χειρισμού Η/Υ στα αντικείμενα α) επεξεργασίας κειμένων, β) υπολογιστικών φύλλων, γ) υπηρεσιών Διαδικτύου, αλλά και πρόσθετα προσόντα, όπως π.χ. άδεια άσκησης επαγγέλματος κ.ά. Αναρτήθηκε από